Muscovy Company

Muscovy Company

Stigting

1555

Tipe

Handelskompanjie en aandelemaatskappy

Hoofkantoor

Londen, Engeland

Filiale

Moskou - Old English Court

Verskillende Engelse seehawens

Die Muscovy Company (ook bekend as Muscovy Trading Company Russies: Московская компания, transkripsie: Moskovskaya kompaniya) was 'n Engelse handelskompanjie wat in 1555 volgens 'n royal charter (koninklike oktrooi) geïnkorporeer is. Die Muscovy Company, wat sy naam teen die einde van die 17de eeu amptelik gewysig het na Russia Company, was die eerste groot internasionale handelsonderneming wat sy bedrywighede deur die uitreiking van aandele gefinansieer het. Kapitaal, wat deur beleggers aan so 'n handelsonderneming voorsien is, was 'n medium- of langtermynbelegging wat nie onmiddellik na elke handelsreis weer uitbetaal is nie. Hierdie nuwe besigheidsmodel sou as voorbeeld dien vir 'n hele reeks soortgelyke ondernemings.

Aan die Muscovy Company is die monopolie op handelsregte met Moskowië toegeken wat tot 1698 bestaan het. Maar ook daarna het die handelsonderneming voortbestaan tot die Russiese Rewolusie in 1917. Die 18de eeu, waartydens ekonomiese betrekkinge tussen die twee lande hul hoogtepunt bereik het, was die goue tydperk van die Britse handel met Rusland. In ooreenkomste, wat tussen die partye aangegaan is, is 'n verskeidenheid voorregte aan die Russia Company toegeken. Een van die belangrikste ooreenkomste is in 1734 tydens die bewind van tsarin Katharina die Grote gesluit, met verreikende voorregte wat later verskeie kere bevestig is. Wanneer sy handelsbelange deur politieke maatreëls geraak sou kon word, het die kompanjie ook lobbiewerk vir sy saak in die Britse parlement gedoen.

Engeland se handels- en militêre vloot was dringend aangewese op skeepsboumateriale uit Rusland, terwyl die Tsareryk - alhoewel in mindere mate - van belang was as afsetmark vir Britse uitvoere soos lakens, yster, staal, leerprodukte en dranke. Baie winsgewend was die vervoer van Russiese uitvoere vanuit die Oosseehawens na Europese bestemmings - 'n bedryf wat gou byna volledig deur Britte beheer is. Rusland het hoofsaaklik massagoedere met 'n baie groot volume uitgevoer wat hoë vragwinste vir handel en skeepvaart gewaarborg het. Invoergoedere na Rusland was van hoër waarde, maar betreklik laer volume sodat mededingers - veral Nederlanders - in die invoerhandel geduld is.

Akademiese navorsing in die vroeë 21ste eeu, wat veral deur Gigliola Pagano de Divitiis en Marie-Christine Engels gedoen is en onder meer op Italiaanse bronne steun, gooi lig op handelsbetrekkinge en -strome tussen Rusland en die Mediterreense wêreld. So het Engelse handelsaktiwiteite daartoe bygedra dat Russiese handelsgoedere soos leer en kaviaar in die eerste helfte van die 17de eeu in groter hoeveelhede op Italiaanse markte, veral dié van Livorno, beskikbaar geword het.

Talle Britse handelsliede het hulle in Rusland kom vestig waar - naas Archangelsk en Moskou - die nuutgestigte hoofstad en tsaresetel Sint Petersburg die middelpunt van Britse lewe in die land sou word. Hier het handelslui, wat as lede van die Russia Company geregistreer was, saamgesluit as British Factory. Baie van hulle het groot welvaart verwerf, soos weerspieël is in die statige stadspaleise wat hulle vir hulself langs die Engelse Kaai en die Galeiestraat (Галерная улица / Galernaja oelitsa) laat oprig het.

Sedert 1917 word die Russia Company as 'n welwillendheidsorganisasie bedryf wat in die Russiese Federasie werksaam is en finansiële steun aan Anglikaanse geestelikes bied. Die Anglikaanse St. Andrew's-kerk te Moskou - een van slegs drie Anglikaanse aanbiddingsplekke in heel Rusland - word deur die Russia Company onderhou. Histories het die kompanjie opgetree as beskermheer van Anglikaanse kerke in Moskou, Sint Petersburg, Cronstadt en Archangelsk.


J.W.F. Werumeus Buning

Johan Willem Frederik Werumeus Buning (4 Mei 1891, Velp - 16 November 1958, Amsterdam) was 'n Nederlandse digter en skrywer.


Ngamimeer

Die Ngamimeer is 'n vlak pan in die noordweste van Botswana. Hierdie geslote bekken loop nie uit in 'n see of oseaan nie.


Angela Hewitt

Angela Hewitt, (gebore op 26 Julie 1958) is 'n Kanadese klassieke pianis. Sy is veral bekend om haar interpretasies van die musiek van Bach.


John O'Conor

John O'Conor (gebore op 18 Januarie 1947) is 'n Ierse pianis, pedagoog en voormalige direkteur van die Koninklike Ierse Musiekakademie.


Begrafnissuikerbos

Die begrafnissuikerbos (Protea longifolia) is 'n blomdraende struik wat aan die bekende Protea genus behoort. Die plant is endemies aan Suid-Afrika en staan ook bekend as die langblaarsuikerbos. Dit kom vanaf Du Toit's Kloof tot by Riviersonderend en Bredasdorpberge en op die Elim-vlakte voor en is deel van die fynbos-bioom. Die plant is regop of kan kruip en word 1.5 m hoog en blom van Mei tot September.

Die plant gaan dood nadat dit gebrand het maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in sanderige en ystersteen grond op hoogtes van 0 - 1 000 m.

In Engels staan dit as die Long-leaf sugarbush bekend.


Jacques Perk

Jacques Fabrice Herman Perk (10 Junie 1859 – 1 November 1881) was 'n belangrike Nederlandse digter uit die laat-19de eeu. Hy is op 'n jeugdige ouderdom oorlede. Sy sonnettekrans Mathilde, wat deur Willem Kloos gepubliseer is, was die eerste belangrike teken van 'n hernuwing in die Nederlandse poësie wat teweeggebring sou word deur die kunstenaars wat weldra bekend sou staan as die Tagtigers. Perk se liriese gedigte oor die natuur, en veral sy sonnette, is beïnvloed deur Shelley en was van groot belang vir die Nederlandse digkuns.


Bredasdorpsuikerbos

Die bredasdorpsuikerbos (Protea obtusifolia) is 'n blomdraende struik wat aan die bekende Protea genus behoort. Die plant is endemies aan Wes-Kaap en staan ook bekend as die Bredasdorpsuikerbos. Dit kom vanaf Stanford tot Kaap Agulhas, Kaap Infanta en Stilbaai so ver as Kaap Vacca naby die Gouritsmond voor en is deel van die strandveld en fynbos-biome. Die plant is regop en word 2-4 m hoog en blom van April tot September met die hoogtepunt van Junie tot Julie.

Die plant gaan dood nadat dit gebrand het maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in kalksteen heuwels en vlaktes op hoogtes van 0 - 200 m. Dis 'n tipiese kalksteenfynbosspesie wat kommersieel geoes word.

Die boom se FSA-nommer is 94. In Engels staan dit as die Bredasdorp protea bekend.


Willem Kloos

Willem Johannes Theodorus Kloos (6 Mei 1859, Amsterdam – 31 Maart 1938, Den Haag) was 'n Nederlandse digter en belangrike Tagtiger.


Sonnettekrans

'n Sonettekrans of sonnet corona is 'n reeks sonnete wat meestal aan een persoon geadresser is en/of gemoeid is met 'n enkele tema. Elk van die sonnette ondersoek een aspek van die tema en is gekoppel aan die voorafgaande en opeenvolgende sonnette deur die finale reël van die voorafgaande sonnet as sy eerste reël te herhaal. Die eerste reël van die eerste sonnet word herhaal as die finale reël van die finale sonnet, en sodoende word die volgorde derhalwe tot 'n einde gebring.


Stinkblaarsuikerbos

Die stinkblaarsuikerbos (Protea susannae) is 'n blomdraende struik wat aan die bekende Protea genus behoort. Die plant is endemies aan Suid-Afrika. Dit kom vanaf Stanford tot Stilbaai voor en is deel van die strandveld en fynbos-biome. Die spesie kan tot 3 m in hoog word en blom van April tot September.

Die plant gaan dood nadat dit gebrand het maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in kalkagtige en neutrale grond op hoogtes van 0 - 200 m.

Die boom se FSA-nommer is 98.1. In Engels staan dit as die stink-leaf sugarbush bekend.


Anheuser-Busch InBev

Anheuser-Busch InBev SA/NV (AB InBev), 'n multinasionale maatskappy, is die wêreld se grootste bierprodusent.

Dit vervaardig meer as 200 biermerke waaronder die wêreld se bekendste biere, naamlik Budweiser, Stella Artois en Corona. Ander bekende biere wat deur die firma gebrou word is Aguila, Beck's, Bogota, Contender, Brahma, Castle, Hoegaarden, Jupiler, Leffe, Hertog Jan, Oranjeboom, Dommelsch, Bud Light, Harbin en Hasseröder.

AB InBev is in 1977 gestig met sy hoofkantoor in Leuven, België. Die firma is gevorm deur die samesmelting van Interbrew van België, AmBev van Brasilië en Anheuser-Busch van die Verenigde State. In Oktober 2016 het die Suid-Afrikaanse maatskappy SAB Miller (Suid-Afrikaanse Brouerye/SABMiller) daarby aangesluit. Wêreldwyd het die groot onderneming 182 915 werknemers in 25 lande in diens.

Die aandele in AB InBev word op die beurse van België, Meksiko, Suid-Afrika en New York verhandel. Dit is die grootste firma wat sy aandele op die Johannesburgse aandelebeurs noteer.


Kleindennesuikerbos

Die kleindennesuikerbos (Protea aristata) is 'n blomdraende struik wat aan die bekende Protea-genus behoort. Die plant is endemies aan Suid-Afrika. Dit kom in die Klein-Swartberge tussen Buffelspoort en Seweweekspoort voor. Die spesie groei regop en kan tot 2.5 m in hoog word en blom van Oktober tot Februarie met die hoogtepunt in Desember.

Die plant gaan dood nadat dit gebrand het maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant word as seldsaam beskou.

In Engels staan dit as die Ladismith sugarbush bekend.


Smalblaarsuikerbos

Die smalblaarbossuikerbos (Protea lanceolata) is 'n blomdraende struik wat aan die bekende Protea genus behoort. Die plant is endemies aan Suid-Afrika. Dit staan ook as die smalblaarsuikerbos bekend en kom tussen Potberg en Riversdale-vlakte tot Mosselbaai, voor waar dit deel van die fynbos-bioom is. Die spesie word tot 4 m hoog en blom van April tot Oktober met die hoogtepunt van Mei tot Julie.

Die plant gaan dood nadat dit gebrand het maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in kalkagtige witsand op hoogtes van 0 - 200 m. Die plant se voortbestaan word bedreig deur die rooikrans, 'n indringerplant.

Die boom se FSA-nommer is 90.1. In Engels staan dit as die Lance-leaf sugarbush bekend.


Grootblaarsuikerbos

Die grootblaarsuikerbos (Protea convexa) is 'n blomdraende struik wat aan die bekende Protea genus behoort. Die plant is endemies aan Suid-Afrika. Dit kom by die Witteberg, Elandsberg, Klein Swartberg en Tratraberg voor as deel van die fynbos-bioom; die plant is seldsaam. Die plant is plat en blom van Augustus tot November met die hoogtepunt in Oktober.

'n Brand vernietig die plant maar die sade oorleef. Die saad word geberg in 'n doppie en een tot twee jaar na dit geblom vrygelaat en deur die wind versprei. Die plant is eenslagtig. Bestuiwing vind plaas deur die werking van rotte, muise en voëls. Die plant groei in droë klowe aan die noordelik hellings op hoogtes van 1 100-1500 m.

In Engels staan dit as die Largeleaf Sugarbush bekend.


British American Tobacco

British American Tobacco plc (BAT) is een van die ses grootste sigaretprodusente in die wêreld. Dit beheer 11% van die mark.

Onder die firma se 200 handelsmerke is die bekendste Peter Stuyvesant, Rembrandt van Rijn, Paul Revere, Benson and Hedges, Lucky Strike, Pall Mall, Dunhill, Rothmans, Lexington, Texan en Kent.

Die firma is in 1902 gestig met sy hoofkantoor in Londen. Dit beskik tans oor 44 fabrieke in 42 lande, 55 000 werknemers wêreldwyd, en tabak word verskaf deur nagenoeg 90 000 boere. Die Suid-Afrikaanse fabriek is in Heidelberg, Gauteng geleë.

BAT se aandele word verhandel op die aandelebeurse van Londen en Johannesburg. Op Anheuser-Busch InBev en Prosus na is dit die grootste maatskappy wat op die Johannesburgse effektebeurs genoteer is. Die grootste aandeelhouers in BAT is The Capital Group Companies, Inc. en Black Rock, Inc.

Ander groot tabakmaatskappye in die wêreld is Philip Morris International, Altria, Imperial Brands, Japan Tobacco International en China Tobacco.


Slag van Tsoesjima

Dit was die skeepsvaart se eerste beslissende seestryd wat deur moderne staal-oorlogskeepsvlote geveg is, en die eerste seeslag waarin draadlose telegrafie (radio) 'n kritieke belangrike rol gespeel het.


The Goop Lab

The Goop Lab (ook bekend as The Goop Lab with Gwyneth Paltrow) is 'n Amerikaanse dokumentêre reeks oor die leefstyl- en welstandsonderneming Goop, gestig deur die Amerikaanse aktrise Gwyneth Paltrow. Die reeks is op 24 Januarie 2020 op Netflix gepubliseer.

Die vennootskap met Netflix het gelei tot kritiek teen die stroomingsdiens omdat dit aan Gwyneth Paltrow 'n platform gegee het om haar maatskappy te bevorder, wat gekritiseer is weens die beweerde ongegronde gesondheidseise. Verskeie kritici het gesê dat dit 'n "oorwinning vir pseudowetenskap" was. Na die vrystelling van die eerste voorskou, en weer nadat die volledige reeks van ses episodes beskikbaar was, het die reeks aansienlike kritiek ontvang op die mediese en wetenskaplike waninligting wat dit aangebied het.


Coffee Snobs

Coffee Snobs is 'n sangpaar, wat bestaan uit Esmé Vernette Wessels en Marius Wessels. Vernette, gebore in Pretoria, het skool gegaan by Laerskool Silverton en gematrikuleer aan Hoërskool Silverton. Na skool het sy BCom Kommunikasiebestuur aan die Universiteit van Pretoria studeer. Marius Wessels, gebore op Groblersdal, was in Laerskool Marble Hall en het aan Hoërskool Ben Viljoen matrikuleer, hy was twintig jaar in 'n korporatiewe werksomgewing, voordat hy die vermaaklikheidswêreld betree het. In 2009 is Marius en Vernette getroud en woon in Mosselbaai.


Nina Smit

Nina Smit (− 31 Januarie 2020) was 'n Suid-Afrikaanse skrywer van Christelike literatuur. Sy skryf ongeveer 200 boeke en publiseer artikels in onder meer Sarie, Rooi Rose, LIG, en Die Kerkbode.


Gladde-blaarsuikerbos

Die gladde-blaarsuikerbos (Protea laevis) is 'n blomdraende struik wat aan die bekende Protea genus behoort. Die plant is endemies aan Suid-Afrika. Dit kom vanaf die Sederberg tot die Hexrivierberge en Waboomsberg voor waar dit deel van die fynbos-bioom is. Die plant is plat en word 80 cm in deursnee en blom van September tot Februarie met die hoogtepunt van September tot November.

'n Brand vernietig die plant maar die sade oorleef. Die saad word geberg in 'n doppie en een tot twee jaar na dit geblom vrygelaat en deur die wind versprei. Die plant is eenslagtig. Bestuiwing vind plaas deur die werking van rotte, muise en voëls. Die plant groei in droë, rotsagtige lyste op hoogtes van 1 000-1 800 m.

In Engels staan dit as die Smooth-leaf Sugarbush bekend.


Gerolde-blaarsuikerbos

Die gerolde-blaarsuikerbos (Protea revoluta) is 'n blomdraende struik wat aan die bekende Protea genus behoort. Die plant is endemies aan Suid-Afrika. Dit kom vanaf die Sederberg tot Witteberg voor waar dit deel van die fynbos-bioom is. Die plant is plat en word 2 m in deursnee en blom van November tot Januarie met die hoogtepunt van November tot Januarie.

'n Brand vernietig die plant maar die sade oorleef. Die saad word geberg in 'n doppie en een tot twee jaar na dit geblom vrygelaat en deur die wind versprei. Die plant is eenslagtig. Bestuiwing vind plaas deur die werking van rotte, muise en voëls. Die plant groei in bergagtige restioveld op hoogtes van 900 - 1 600 m.

In Engels staan dit as die Rolled-leaf Sugarbush bekend.


Wyeblaarsuikerbos

Die wyeblaarsuikerbos (Protea angustata) is 'n blomdraende struik wat aan die bekende Protea genus behoort. Die plant is endemies aan Suid-Afrika. Dit is deel van die fynbos-bioom en kom vanaf die Kogelberg tot Groenlandberg en Kleinrivierberge tot Caledon Swartberg voor. Die struik is klein en word 35 cm hoog en blom van Julie tot Oktober.

'n Brand vernietig die plant maar die sade oorleef. Die saad word geberg in 'n doppie en een tot twee jaar na dit geblom vrygelaat en deur die wind versprei. Die plant is eenslagtig. Bestuiwing vind plaas deur die werking van rotte, muise en voëls. Die plant groei op hellings wat seewaarts kyk, plat sand en klei op hoogtes van 0 - 180 m.

In Engels staan dit as die Kleinmond Sugarbush bekend.


Potberg

Potberg is 'n berg in die Overberg-distriksmunisipaliteit, provinsie Wes-Kaap, in die suidweste van Suid-Afrika geleë. Die naaste dorpies is Malgas en Witsand.


Biskopsuikerbos

Die biskopsuikerbos (Protea caespitosa) is 'n blomdraende struik wat aan die bekende Protea-genus behoort. Die plant is endemies aan Suid-Afrika. Die plant het 'n voorkomsgebied van 1613 km² en kom van die Slanghoek- en Du Toit'sberge tot by die Kogelberg voor asook die westelike Riviersonderendberge.

Dit kom op die Kogelberg voor en die populasie klein. Die struik word 1.0 m hoog. 'n Brand vernietig die plant maar die sade oorleef. Min is bekend insake die bestuiwings proses. Die plant groei op hoogtes van 1 200 - 1 800 m.

In Engels staan dit as die Bishop sugarbush bekend.


Chimanimani-suikerbos

Die Chimanimani-suikerbos (Protea enervis) is 'n blomdraende struik wat aan die bekende Proteagenus behoort. Die plant is inheems aan Zimbabwe en Mosambiek waar dit in die Chimanimaniberge voorkom op hoogtes van 1 680 – 2 000 m. In Engels staan dit as die Chimanimani sugarbush bekend.


Sneeubalsuikerbos

Die sneeubalsuikerbos (Protea cryophila) is 'n blomdraende struik wat aan die bekende Protea genus behoort. Die plant is endemies aan die Sederberg waar dit deel van die fynbos-bioom is. Die struik is dig, bebos en word 3 m in deursnee en blom van Januarie tot April.

'n Brand vernietig die plant maar die sade oorleef. Die saad word geberg in 'n doppie, word na 'n lang tydperk vrygelaat en deur die wind versprei. Die plant is eenslagtig. Bestuiwing vind plaas deur die werking van knaagdiere. Die plant groei op sandsteengrond op rotslyste op hoogtes van 1 750 - 1900 m.

In Engels staan dit as die Snow Protea bekend.


Fluweel

Fluweel is 'n tipe pluisstof waarvan die afgesnyde drade eweredig versprei is, met 'n kort digte pool wat 'n kenmerkende sagte aanvoeling aan die materiaal verleen. Daarby aansluitend beteken die woord fluweelagtig "glad soos fluweel". Fluweel kan van natuurlike of sintetiese vesels gemaak word.


Rook en oker

Rook en oker is 'n digbundel van die Afrikaanse digter Ingrid Jonker wat in 1963 gepubliseer is. Dit is Jonker se tweede en laaste bundel wat tydens haar leeftyd verskyn en is sewe jaar ná haar debuut, Ontvlugting (1956), gepubliseer. Tegnieke wat reeds in Ontvlugting aanwesig is, word verder in Rook en oker ontwikkel. Jonker neem met Rook en oker 'n belangrike plek in Afrikaanse digkuns in en haar bydrae tot die Afrikaanse letterkunde berus veral op enkele gedigte uit hierdie bundel.


Digbundel

'n Digbundel is 'n versameling gedigte wat uitgegee word in boekvorm.

Dit word 'n bundel genoem omdat die gedigte selfstandige werke is, wat los van mekaar gelees kan word — "bundel" beteken dus "versameling".

Hoewel die gedigte afsonderlike kunswerke is, probeer 'n samesteller dikwels om met behulp van 'n redakteur die gedigte tematies bymekaar te plaas in die bundel. 'n Groep soortgelyke gedigte word 'n afdeling genoem. 'n Afdeling beskik dikwels oor sy eie titel.


Ekistika

Ekistika (ook nedersettingsleer) het betrekking op die wetenskap van menslike nedersettings, insluitend streeks-, stads- en gemeenskapsbeplanning en woningontwerp. Die groot dryfveer van ekistika was die opkoms van groterwordende en ingewikkelde stedegroepe wat selfs na 'n wêreldwye stad geneig het. Die studie betrek elke tipe menslike nedersetting en gee besondere aandag aan geografie, ekologie, menslike sielkunde, antropologie, kultuur, politiek en soms ook estetika.

In toepassing word gevolgtrekkings gemaak wat gemik is op die bereiking van eendrag tussen die bewoners van 'n nedersetting en hul fisiese en sosio-kulturele omgewings.


Geskuurde-suikerbos

Die geskuurde-suikerbos (Protea pruinosa) is 'n blomdraende struik wat aan die bekende Protea-genus behoort. Die plant is endemies aan die Swartberg, van Towerkop tot Meiringspoort waar dit deel van die fynbos-bioom is.

Die struik groei dig, plat en word 1,5 m in deursnee en slegs 50 cm hoog. Die plant blom van Januarie tot Februarie en word as seldsaam beskou.

Brande vernietig die plant maar die sade oorleef. Die saad word in 'n doppie geberg, wat na 'n lang tydperk vrygelaat en deur die wind versprei word. Die plant is eenslagtig. Bestuiwing vind plaas deur die werking van knaagdiere. Die plant groei op rotsriwwe en bergkruine op hoogtes van 1 800 - 2 100 m.

In Engels staan dit as die Frosted sugarbush bekend.


Mier (stoel)

Die Mierstoel (Deens: Myren) is 'n moderne, twintigste eeuse stoel, waarvan die ontwerp as klassiek en tydloos beskou word. Die stoel is in 1952 deur Arne Jacobsen, vir gebruik deur die Deense farmaseutiese firma Novo Nordisk se kantien, ontwerp. Die Mierstoel het sy naam gekry op grond van die ooreenkoms wat die stoel toon met 'n mier, met sy kop opgelig.

Die stoel is ontwerp om lig en stabiel te wees. Die stoele stapel maklik opmekaar, en bied praktiese, gemaklike spasie vir die gebruiker se voete. Die oorspronklike model het drie plastiekpote en 'n sitplek van gevormde gelamineerde fineer gehad; Novo het net 300 daarvan bestel. Dit is deur Fritz Hansen vervaardig. Die stoel het sedertdien baie gewild geword. Die plastiekpote is egter mettertyd met buisvormige staal vervang. 'n Weergawe met vier stoelpote, in plaas van die oorspronklike drie stoelpote, is ook intussen gemaak.


Klein-Boesmansrivier

Die Klein-Boesmansrivier is 'n rivier wat in die KwaZulu-Natal, Suid-Afrika vloei.

Een lopie ontspring aan die voet van die Drakensberge en ander lopies ontspring langs die Moore Park en Wagendrift Natuurreservate verder oos. Hierna vloei dit deur die KwaZulu-Natal Middeland, verby langs (maar nie deur) die Wagendriftdam, onderdeur die N3 en mond stroomaf uit in die groter Boesmansrivier in die dorp Estcourt.


Gryssuikerbos

Die gryssuikerbos (Protea scabriuscula) is 'n blomdraende struik wat aan die bekende Protea genus behoort. Die plant is endemies aan die Wes Kaap en kom voor op die Matroosberg en die pieke rondom die Koue Bokkeveld; die plant is prominent op Sneeuberg. Die spesie is deel van die fynbos-bioom. Die plant word net 50 cm hoog, met 'n enkele hoofstam en al die takke is bogrond. Dit is nie bestand teen brand nie.

In Engels staan dit as die Hoary Sugarbush bekend.


Tongblaarprotea

Die tongblaarprotea (Protea scolopendriifolia) is 'n blomdraende struik wat aan die bekende Protea genus behoort. Die plant is endemies aan die Wes-Kaap. Dit kom voor vanaf die Sederberg, Kogelberg tot Riviersonderendberge, Swartberg tot Kougaberge waar dit deel van die fynbos-bioom is. Die struik is wortelagtig en vorm groot knolle tot 1.0 m in deursnee en blom van September tot Desember.

Die plant spruit weer uit nadat dit gebrand het. Die saad word geberg in 'n doppie, word na 'n lang tydperk vrygelaat en deur die wind versprei. Die plant is eenslagtig. Bestuiwing vind plaas deur die werking van knaagdiere. Die plant groei in Sederberg skalie, soms in sandsteengrond op hoogtes van 450 - 1 800 m.

In Engels staan dit as die Harts-tongue-fern Sugarbush bekend.


Kasteelkloofsuikerbos

Die kasteelkloofsuikerbos (Protea mucronifolia) is 'n blomdraende struik wat aan die bekende Protea genus behoort. Die plant is endemies aan die Wes-Kaap waar dit voorkom van Hermon tot by Saron en deel van die fynbos-bioom is. Dit is die enigste populasie. Die struik groei regop en word 1 m hoog en blom van Oktober tot Januarie met die hoogtepunt van November tot Desember.

'n Brand vernietig die plant maar die sade oorleef. Die saad word geberg in 'n doppie, word slegs na brand vrygelaat en deur die wind versprei. Die plant is eenslagtig. Bestuiwing vind plaas deur die werking van insekte, vermoedelik perdebye. Die plant groei op gruisagtige Klipheuwelgrond op hoogtes van 80 m.

In Engels staan dit as die Dagger-leaf sugarbush bekend.

Hierdie plant en die Swartlandsuikerbos staan saam bekend as skalieproteas.


Swartlandsuikerbos

Die Swartlandsuikerbos (Protea odorata) is 'n blomdraende struik wat aan die bekende Protea genus behoort. Die plant is endemies aan die Wes Kaap waar dit voorkom van Kalbaskraal tot by Klapmuts en deel van die renosterveld is. Daar is slegs 'n paar plante oor, die spesie staan op die rant van uitwissing. Die struik groei regop en word 1.2 m hoog en blom van Februarie tot Junie met die hoogtepunt van Maart tot April.

'n Brand vernietig die plant maar die sade oorleef. Die saad word geberg in 'n doppie, word slegs na brand vrygelaat en deur knaagdiere en miere versprei. Die plant is eenslagtig. Bestuiwing vind plaas deur die werking van perdebye.

In Engels staan dit as die Swartland sugarbush bekend.

Hierdie plant en die Kasteelkloofsuikerbos staan saam bekend as skalieproteas.


Barbertonse bergsuikerbos

Die Barbertonse bergsuikerbos (Protea comptonii) is 'n blomdraende boom wat aan die bekende Protea genus behoort. Die plant is inheems in Mpumalanga, Eswatini en die Drakensberg-eskarp in KwaZulu-Natal. Die boom word 4-8 m hoog, die kruin is gerond en oop. Die stam word tot 500 mm in deursnee. Die boom se bas is grys, kurkagtig en word tot 200 mm dik.

In Engels staan dit as die Saddleback sugarbush bekend. Die boom se FSA-nommer is 88.


Serpentynsuikerbos

Die Serpentynsuikerbos (Protea curvata) is 'n blomdraende boom wat aan die bekende Protea genus behoort. Dit staan ook as die Serpentyn-suikerbos bekend. Die plant is endemies aan Suid-Afrika en kom rondom Barberton voor. Die boom groei regop en word tot 8 m hoog en blom van Junie tot Oktober met die hoogtepunt Junie tot Julie. Die plant is seldsaam, daar is net een populasie.

Die boom spruit weer uit na 'n brand. Die saad word in 'n doppie geberg, word na 'n lang tydperk vrygelaat en deur die wind versprei. Die plant is eenslagtig en bestuiwing vind plaas deur die werking van voëls. Die plant groei op hoogtes van 850 m.

Die boom se FSA-nommer is 88.1.In Engels staan dit as die Barberton sugarbush bekend.


Mtontwanes-rivier

Die Mtontwanes-rivier is 'n spruit wat in die KwaZulu-Natal, Suid-Afrika vloei.

Dit ontspring in die Natalse Middeland en mond uit in die Nyandurivier op pad na die groter Bloukransrivier verder noord.


Mngwenya-rivier

Die Mngwenya-rivier is 'n takrivier wat in die KwaZulu-Natal, Suid-Afrika vloei.

Dit ontspring aan die voet van die Drakensberge, vloei deur die Natalse Middeland en sluit by die Boesmansrivier suid van Weenen aan.


Nyandurivier

Die Nyandurivier is 'n rivier wat in die KwaZulu-Natal, Suid-Afrika vloei.

Dit ontspring in die KwaZulu-Natal Middeland en mond uit in die Bloukransrivier op pad na die groter Tugelarivier. Die Mtontwanes-rivier is een van sy sytakke.


Blydesuikerbos

Die Blydesuikerbos (Protea laetans) is 'n blomdraende boom wat aan die bekende Protea genus behoort. Die plant is endemies aan Suid-Afrika en kom op die eskarp van die Blyderivierspoort voor. Die boom is slank, word 5 m hoog en blom van Maart tot September met die hoogtepunt van April tot Mei. Die boom is seldsaam, daar is net een populasie.

Die boom spruit weer uit na 'n brand. Die saad word 9 - 12 maande nadat dit geblom het vrygelaat en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in kwartsietgrond op hoogtes van 1 000 - 1 400 m.

Die boom se FSA-nommer is 90.4. In Engels staan dit as die Blyde sugarbush bekend.


Nebukadnesar II

Nebukadnesar II (ook bekend as Nebukadrésar II; Babiloniese wigskrif: , Nabû-kudurri-uṣur, "O god Nabu, bewaar my erfgenaam"; Bybelse Hebreeus: נְבוּכַדְנֶאצַּר) was die tweede koning van die Nieu-Babiloniese Ryk. Hy het regeer van sy vader, Nabopolassar, se dood in 605 v.C. tot met sy eie dood in 562 v.C. Hy is histories bekend as Nebukadnesar die Grote en word algemeen beskou as die ryk se grootste monarg.

Nebukadnesar is steeds bekend vir sy militêre veldtogte in die Levant, vir sy bouprojekte in sy hoofstad, Babilon, insluitende die Hangende Tuine van Babilon, en vir sy rol in die Joodse geskiedenis. Hy het 43 jaar lank regeer, die langste in die Babiloniese dinastie. Teen die tyd van sy dood was hy een van die magtigste heersers in die wêreld.

Hy is waarskynlik genoem na sy oupa met dieselfde naam of na Nebukadnesar I (bewind: omstreeks 1125-'04 v.C.), een van Babilonië se grootste antieke vegter-konings. Nebukadnesar II het reeds tydens sy vader se bewind naam gemaak deur leërs aan te voer in die Babiloniese verowering van die Assiriese Ryk. By die Slag van Karkemis in 605 v.C. het Nebukadnesar die Egiptiese leër van farao Necho II oortuigend verslaan en verseker dat die Nieu-Babiloniese Ryk die Nieu-Assiriese Ryk sou opvolg as die oorheersende mag in die antieke Nabye Ooste. Kort ná dié oorwinning het Nabopolassar gesterf en Nebukadnesar koning geword.

Ondanks sy suksesvolle militêre loopbaan tydens sy vader se bewind, het Nebukadnesar in sowat die eerste derde van sy eie bewind geen groot militêre prestasies behaal nie, maar wel 'n rampspoedige mislukking toe hy Egipte probeer inneem het. In dié tyd het sommige van Babilonië se vasals, veral in die Levant, begin om Babilon se mag in twyfel te trek omdat dit nie op die vlak van die Assiriese Ryk was nie. Die situasie het so ernstig geword dat mense in Babilonië self ongehoorsaam aan die koning begin word het. Sommige het selfs in opstand gekom teen sy heerskappy.

Hierna het Nebukadnesar beter sukses behaal. In die 580's v.C. was hy betrokke in 'n reeks militêre optredes in die Levant teen die vasalstate wat daar in opstand was, moontlik met die uiteindelike doel om die Egiptiese invloed in die streek aan bande te lê. In 587 v.C. het Nebukadnesar die Koninkryk Juda en sy hoofstad, Jerusalem, verwoes. In die verowering van Jerusalem is die stad se inwoners en mense van die omringende grondgebied gevange geneem en na Babilon gedeporteer. Hy was die Jode se grootste vyand tot op daardie punt. Die Bybelboek Jeremia skilder Nebukadnesar as 'n wrede vyand, maar ook as God se aangestelde heerser van die wêreld en 'n goddelike instrument om ongehoorsaamheid te straf.

Met die vernietiging van Jerusalem, die verowering van die rebelse Fenisiese stad Tirus en ander veldtogte in die Levant het Nebukadnesar die Nieu-Babiloniese Ryk se transformasie in die nuwe groot mag van die antieke Nabye Ooste voltooi.

Benewens vir sy militêre veldtogte word Nebukadnesar onthou as 'n groot bouer-koning. Die rykdom wat met sy oorloë versamel is, het hom in staat gestel om groot bouprojekte in Babilon en elders in Mesopotamië aan te pak. Die moderne beeld van Babilon is grootliks van die stad soos dit was ná Nebukadnesar se projekte. Hy het onder meer die stad se godsdiensgeboue herbou, die huidige paleis herstel en 'n nuwe paleis laat bou. Hy het ook die seremoniële middestad mooigemaak deur restourasiewerk aan die Prosessiestraat en Isjtarpoort. Omdat die meeste van Nebukadnesar se inskripsies handel oor sy bouprojekte en nie sy militêre suksesse nie, is hy histories lank beskou as 'n bouer eerder as 'n vegter.


Li Wenliang

Li Wenliang (Chinees: 李文亮; pinyin: Lǐ Wénliàng; 12 Oktober 1986 - 7 Februarie 2020) was 'n Chinese oogarts by die Wuhan Sentraal-hospitaal, en een van die eerste mense wat 'n waarskuwing uitgereik het oor die uitbreek van die ernstige akute respiratoriese sindroom koronavirus 2, op 30 Desember 2019. Op 3 Januarie 2020 het die polisie in Wuhan hom ontbied en hom vermaan omdat hy 'vals opmerkings op die internet gemaak het.' Li het teruggekeer werk toe, maar later die virus opgedoen van 'n besmette pasiënt. Hy is op 7 Februarie 2020 aan die infeksie oorlede.


Transvaalbergsuikerbos

Die Transvaalbergsuikerbos (Protea rubropilosa) is 'n blomdraende boom wat aan die bekende Protea genus behoort. Die plant is endemies aan Suid-Afrika en kom op die eskarp van die Drakensberg vanaf Wolkberg tot Lydenburg voor. Die boom is kwasterig, sprei uit en word 8 m hoog. Dit blom van September tot Desember met die hoogtepunt in Oktober.

'n Brand vernietig die boom maar die sade oorleef. Die saad word 9-12 maande vrygelaat nadat dit geblom het. Die saad word deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in sandsteen- en kwartsietgrond op hoogtes van 1 400 - 2300 m.

In Engels staan dit as die Transvaal sugarbush bekend.

Die boom se FSA-nommer is 97.


Bloukransrivier (KwaZulu-Natal)

Hierdie artikel handel oor die rivier in KwaZulu-Natal. Vir gelyknamige riviere elders, sien Bloukransrivier.

Die Bloukransrivier is 'n sytak van die Tugelarivier, en vloei in die KwaZulu-Natal Middeland, Suid-Afrika. Dit ontspring in die voorheuwels van die Njesuthi Drakensberg.


Vuurpylsuikerbos

Die vuurpylsuikerbos (Protea rupestris) is 'n blomdraende boom wat aan die bekende Protea genus behoort. Die plant kom in Angola, Demokratiese Republiek die Kongo, Malawi, Mosambiek, Tanzanië en Zambië voor. Die boom het min takke en word 10 m hoog. Dit blom van Mei tot Desember.

'n Brand vernietig die boom maar die sade oorleef. Die saad word 9-12 maande vrygelaat nadat dit geblom het en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in woudland en bergagtige graslande op hoogtes van 1 200 – 1 950 m.

In Engels staan dit as die Rocket Sugarbush bekend.


Bloukransrivier (spruit in Oos-Kaap, lat -31,85, long 24,43)

Hierdie artikel handel oor 'n spruit in die Oos-Kaap. Vir gelyknamige riviere elders, sien Bloukransrivier.

Die Bloukransrivier is 'n spruit in die Oos-Kaap, Suid-Afrika.


Bloukransrivier (spruit in Noord-Kaap, lat -31,76, long 19,67)

Hierdie artikel handel oor 'n spruit in die Noord-Kaap. Vir gelyknamige riviere, sien Bloukransrivier.

Die Bloukransrivier is 'n spruit in die Noord-Kaap, Suid-Afrika.


Bloukransrivier (spruit in Noord-Kaap, lat -31,15, long 19,08)

Hierdie artikel handel oor 'n spruit in die Noord-Kaap. Vir gelyknamige riviere, sien Bloukransrivier.

Die Bloukransrivier is 'n spruit in die Noord-Kaap, Suid-Afrika.


Piermario Morosini

Piermario Morosini (Bergamo, Italië, 5 Julie 1986 – Pescara, 14 April 2012) was 'n Italiaanse sokkerspeler wat as middelveldspeler gespeel het.

Hy is oorlede in 2012 nadat hy 'n hartstilstand opgedoen het tydens 'n sokkerwedstryd.


Bontrug

Bontrug is 'n klein nedersetting in die Sondagsriviervallei Plaaslike Munisipaliteit in die Oos-Kaap, Suid-Afrika. Dit is 3 kilometer oos van Kirkwood en 55 km noordoos van Uitenhage geleë.


Sederbergsuikerbos

Die Sederbergsuikerbos (Protea acuminata) is 'n blomdraende struik wat aan die bekende Protea-genus behoort. Die plant is endemies aan Suid-Afrika en is deel van die fynbos-bioom. Daar is geïsoleerde populasies by Nieuwoudtville, Sederberg, Stettynskloof en Riviersonderendberge. Die boom groei regop en word 2 m hoog. Dit blom van Junie tot September met die hoogtepunt van Julie tot Augustus.

'n Brand vernietig die boom maar die sade oorleef. Die saad word deur die wind versprei. Die plant is eenslagtig. Dit is onbekend wat die bestuiwing laat plaasvind. Die plant groei in sandvlaktes en kus laaglande op hoogtes van 0 - 400 m.

In Engels staan dit as die Black-rim sugarbush bekend.


Kinkelbossie

Die kinkelbossie (Tetragonia fruticosa) is 'n endemiese meerjarige struik aan die Suider-Afrikaanse kus in Namibië, geskik vir die stabilisering van duinsand en word gereeld deur vee en wild bewei. Dit word van seevlak tot ongeveer 1 100 meter aangetref.

Die vrugte is ongewoon vir Aizoaceae synde dit 4-gevleueld, enkelsadig en onafhanklik is. Die vlerke is aanvanklik groen en vet, maar word droog en papieragtig en bruin wat help om die saad deur die wind te versprei. Die blomme is 'n ryk bron van stuifmeel en nektar vir heuningbye.


Die nag het net een oog

Die nag het net een oog is die Gotiese debuutroman van François Bloemhof. Dit is voor publikasie bekroon met Antenne, Saambou en De Kat se prys vir beginner-romansiers. Die boek word ook beskou as die eerste Gotiese riller in Afrikaans.


Nomathamasanqa

Nomathamasanqa is 'n Swart township in die Sondagsriviervallei, Oos-Kaap, Suid-Afrika. Dit beslaan die hele oppervlak van die dorpie Addo.


Bergroossuikerbos

Die bergroossuikerbos (Protea canaliculata) is 'n blomdraende struik wat aan die bekende Protea-genus behoort. Die plant is endemies aan Suid-Afrika. Die plant kom vanaf die Hexrivierberge tot Waboomsberg asook in die Swartberg voor waar dit deel van die fynbos-bioom is. Die struik groei regop en word 1.2 m hoog. Dit blom van Maart tot Junie met die hoogtepunt in Mei.

'n Brand vernietig die boom maar die sade oorleef. Die saad word deur die wind versprei. Die plant is eenslagtig. Bestuiwing vind vermoedelik plaas deur die werking van voëls. Die plant groei in rotsagtige, oop kwartsiet of sandsteengrond op hoogtes van 800 - 1 500 m.

In Engels staan dit as die Groove-leaf sugarbush bekend.


Skaamroossuikerbos

Die skaamroossuikerbos (Protea nana) is 'n blomdraende struik wat aan die bekende Proteagenus behoort. Die plant is endemies aan Suid-Afrika en kom van Porterville suid tot by Du Toitskloof voor waar dit deel van die fynbos-bioom is. Die struik is rond en word 1,3 m hoog. Dit blom van Julie tot Oktober.

'n Brand vernietig die boom maar die sade oorleef. Die saad word vir 'n paar jaar op die plant gehou en daarna deur die wind versprei. Die plant is eenslagtig. Dit is onbekend wat vir die bestuiwing verantwoordelik is. Die plant groei op berghange op hoogtes van 400 - 900 m.

In Engels staan dit as die Mountain-rose Sugarbush bekend.


Kleingroenroos

Die kleingroenroos, (Protea scolymocephala) is 'n blomdraende struik wat aan die bekende Protea genus behoort. Die plant is endemies aan Suid-Afrika en kom voor vanaf die Kaapse Skiereiland en Kleinmond tot Hawston, asook die Gifberg. Die spesie is deel van die fynbos-bioom. Die struik word 1.5 m hoog. Dit blom van Julie tot November met die hoogtepunt van Augustus tot September.

'n Brand vernietig die boom maar die sade oorleef. Die saad word deur die wind versprei. Die plant is eenslagtig. Dit is onbekend hoe bestuiwing plaasvind. Die plant groei sanderige vlaktes op hoogtes van 0 - 400 m.

Dit staan ook as die witskollie en in Engels as die Thistle sugarbush bekend.


Maanhaarbergroos

Die Maanhaarbergroos (Protea witzenbergiana) is 'n blomdraende struik wat hoort tot die bekende Protea genus. Die plant is endemies aan Suid-Afrika en kom voor vanaf die Sederberg tot Hexrivierberge en die Bokkerivierberge. Die plant is deel van die fynbos-bioom. Die struik sprei uit en word 3 m in deursnee en 50 cm hoog. Dit blom van Maart tot Junie met die hoogtepunt van April tot Mei.

'n Brand vernietig die boom maar die sade oorleef. Die saad word deur die wind versprei. Die plant is eenslagtig. Dit is onbekend wat vir die bestuiwing verantwoordelik is, moontlik knaagdiere. Die plant groei op bergagtige hellings op hoogtes van 750 - 1 800 m.

In Engels staan dit as die Swan sugarbush bekend.


Groenhofiesuikerbos

Die groenhofiesuikerbos (Protea coronata) is 'n groot blomdraende boom wat aan die bekende Protea-genus behoort. Die plant is endemies aan Suid-Afrika en kom vanaf die Kaapse Skiereiland, Du Toitskloofberge tot Kogelberg, Riviersonderendberge, Bredasdorpberge, Potberg, Langeberg en die Outeniquaberge voor waar dit deel van die fynbos-bioom is. Die struik groei regop, word 2 - 3.0 m hoog en blom van April tot September met die hoogtepunt in Mei tot Junie.

Vuur vernietig die plant maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in swaar, kleigrond in gebiede waar daar hoë reënval is op hoogtes van 200 - 750 m.

Die boom se FSA-nommer is 91.1. In Engels staan dit as die Green sugarbush bekend.


Kogelberg

Die Kogelberg is 'n reeks berge langs die kus van Valsbaai in die Wes-Kaap van Suid-Afrika. Hulle vorm deel van die Kaapse Plooigordel, beginnende suid van die Elgin-vallei en vorm 'n steil kusstreek tot by Kleinmond.

Die Kogelberg-gebied het die steilste en hoogste hellings wat direk in die oseaan inloop van enige kusstreek in Suider-Afrika.

Die berge bestaan hoofsaaklik uit Tafelberg-sandsteen en vorm 'n baie ruwe terrein, wat uiters ryk is aan fynbos, die inheemse Kaapse flora. Die omliggende bergreekse van die Elginvallei word beskou as die middelpunt van die Kaapse blommeryk. Hulle bevat meer plantspesies as elders in die blommestreek, en 'n groot deel van die bergreeks word nou beskerm in die massiewe Kogelberg-natuurreservaat. Die unieke plaaslike plantegroei word geklassifiseer as Kogelberg sandsteenfynbos.


Rooisuikerbos

Die rooisuikerbos (Protea grandiceps) is 'n blomdraende struik wat hoort tot die bekende Protea genus. Die plant is endemies aan Suid-Afrika en kom in die Kaapse Skiereiland, Hottentots-Hollandberge, Riviersonderendberge, Langeberg, Outeniquaberge, Groot-Winterhoekberge en Kammanassieberge voor waar dit deel van die fynbos-bioom is. Die struik is rond en word 2.0 m hoog en blom van September tot Januarie.

Vuur vernietig die plant maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei op die droë, boonste berghellings op hoogtes van 1 200 - 1 700 m.

Die boom se FSA-nommer is 89.2. In Engels staan dit as die Red sugarbush bekend.


Saagtandsuikerbos

Die Saagtandsuikerbos (Protea holosericea) is 'n blomdraende struik wat hoort tot die bekende Protea genus. Die plant is endemies aan Suid-Afrika en kom voor in die Sawedge-piek op die Keeromsberg waar dit deel is van die fynbos-bioom. Die struik groei feitlik regop en word 1.2 m hoog en blom van September tot Oktober.

Vuur vernietig die plant maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei op die droë, boonste berghellings op hoogtes van 1 200 - 1 300 m.

In Engels staan dit as die Sawedge Sugarbush bekend. Mense wat die plant se blomme gepluk het, het veroorsaak dat die plant amper uit gesterf het in die 1970's.


Swartbaardsuikerbos

Die swartbaardsuikerbos (Protea lepidocarpodendron) is 'n blomdraende boom wat hoort tot die bekende Protea genus. Die plant is endemies aan Suid-Afrika en kom voor in die Kaapse Skiereiland en Kogelberg, Groenlandberg, Kleinmondberg en Kleinrivierberge waar dit deel van die fynbos-bioom is. Die struik groei regop, word 3.0 m hoog en blom van April tot Augustus.

Vuur vernietig die plant maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei sanderige grond op hoogtes van 0 - 600 m.

Die boom se FSA-nommer is 90.5. In Engels staan dit as die Black-bearded Sugarbush bekend.


Riemblaarsuikerbos

Die Riemblaarsuikerbos (Protea lorifolia) is 'n blomdraende struik wat hoort tot die bekende Protea genus. Die plant is endemies aan Suid-Afrika. Dit kom oor 'n wye gebied voor, in die Koue Bokkeveld tot Swartberg, Riviersonderendberge, Langeberg tot Kougaberge, Baviaanskloofberge, Grahamstad, Riebeek-Oos en Bosberg by Somerset-Oos waar dit deel van die fynbos-bioom is. Die struik is kompak, rond, word 3.0 m hoog en blom van April tot Oktober.

Vuur vernietig die plant maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei op droë hellings in sandsteengrond op hoogtes van 450 - 1 400 m.

Die boom se FSA-nommer is 91. In Engels staan dit as die Strap-leaved Sugarbush bekend.


Heidi Pitout

Heidi Pitout, gebore op 14 Februarie 1994 in Zastron, Vrystaat, is 'n Afrikaanse sangeres. Sy het gematrikuleer aan Hoërskool Staatspresident Swart in Brandfort.


Barcelona-stoel

Die Barcelona-stoel is 'n stoel wat deur Mies van der Rohe en Lilly Reich ontwerp is, vir die Duitse paviljoen by die Internasionale Uitstalling van 1929. Die uitstalling het in Barcelona, Katalonië, Spanje plaasgevind.

Die stoel is aanvanklik in Villa Tugendhat, 'n privaatwoning, wat deur Mies in Brno (Tsjeggiese Republiek) ontwerp is, gebruik.


Mafeking-konsentrasiekamp

Gedurende die Anglo-Boereoorlog van 1899 tot 1902 het die Britte plase en huise afgebrand, as deel van hulle verskroeideaardebeleid, om te verhoed dat Boere op kommando van voedsel en ander voorrade voorsien kan word. Hierdeur is duisende vroue en kinders haweloos gelaat en in Britse konsentrasiekampe gehuisves. Die konsentrasiekamp by die destydse Mafeking, vandag Mahikeng, was naby aan die Moloporivier.


Baardsuikerbos

Die baardsuikerbos (Protea neriifolia) is 'n blomdraende boom wat hoort tot die bekende Protea genus. Die plant is endemies aan Suid-Afrika. Dit kom oor 'n wye gebied voor, van die Hottentots-Hollandberge tot die Riviersonderendberge en van die Langeberg tot Groot-Winterhoekberge en die Elandsberg, Rooiberg, Kammanassieberge, Potberg, Tulbagh en Ceres. Die spesie is deel van die fynbos-bioom. Die struik groei regop, word 3.0 m hoog en blom van Februarie tot November.

Vuur vernietig die plant maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei hoofsaaklik in sandsteengrond, soms ook in granietgrond op hoogtes van 0 - 1 300 m.

Die boom se FSA-nommer is 93.1. In Engels staan dit as die Narrow-leaf protea bekend.


Bruinbaardsuikerbos

Die bruinbaardsuikerbos (Protea speciosa) is 'n blomdraende struik wat hoort tot die bekende Protea genus. Die plant is endemies aan Suid-Afrika. Dit kom voor vanaf die Kaapse Skiereiland tot by Bredasdorpberge en is deel van die fynbos-bioom. Die struik groei regop, word tot 1.2 m hoog en blom van Junie tot Januarie met die hoogtepunt in September tot Oktober.

Die plant spruit weer uit na 'n brand. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in bergagtige, koel, suidelike hellings op hoogtes van 0 - 1 300 m.

In Engels staan dit as die Brown-beard sugarbush bekend.


Blosendesuikerbos

Die blosendesuikerbos (Protea stokoei) is 'n blomdraende boom wat hoort tot die bekende Protea genus. Die plant is endemies aan Suid-Afrika. Dit kom voor in die Kogelberg en Groenlandberg rondom Elgin waar dit deel van die fynbos-bioom is. Die struik groei regop, word tot 3.0 m hoog en blom van Mei tot Oktober.

'n Brand vernietig die plant maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in klam, veenagtige grond op hoogtes van 900 - 1 200 m.

In Engels staan dit as die Pink Sugarbush bekend.

Die boom se FSA-nommer is 97.5.


Vasari-korridor

Die Vasari-korridor (Italiaans: Corridoio Vasariano) is 'n oorhoofse, afgeslote korridor wat bo-op en/of dwarsdeur geboue in Florence, Italië, opgerig is. Dit verbind die Palazzo Vecchio met die Palazzo Pitti. Die korridor begin by die suidekant van die Palazzo Vecchio, sluit by die Uffizi-galery aan en kom aan die suidekant daarvan uit, kruis die Lungarno dei Archibusieri en volg dan die noordoewer van die Arnorivier tot by die Ponte Vecchio, waar dit die rivier oorsteek. Oorkant die Arnorivier beslaan die korridor 'n deel van die fasade van die Kerk van Santa Felicita. Die korridor strek bo-oor rye huise in die Oltrarno-distrik, en word dan nouer om uiteindelik by die Palazzo Pitti aan te sluit. Tydens die konstruksie van die korridor moes daar van steunarms gebruik gemaak word om dit buite-om die Torre dei Mannelli te bou, omdat die eienaars van die toring geweier het dat daar aan hulle toring veranderings aangebring mag word.

In 2016 is die korridor om veiligheidsredes gesluit; daar word beoog om dit weer in 2021 vir toeriste oop te maak.


Sol Plaatjedam

Die Sol Plaatjedam, oorspronklik Saulspoortdam, is 'n opgaardam by die samevloeiing van die Asrivier met die Liebenbergsvleirivier, net oos van Bethlehem. Dit is in 1968 gebou en voorsien hoofsaaklik water vir munisipale en huishoudelike gebruik. Die reservoir ontvang sy water van die Lesotho-Hoogland-waterprojek via die Asrivier.

Die Saulspoortdam se naam is na Sol Plaatjedam verander na die noodlottige busramp op 1 Mei 2003 van werkers van die Sol Plaatje Plaaslike Munisipaliteit in Kimberley wat op pad was na 'n werkersdagbyeenkoms in Bethlehem.


Breingewas

'n Breingewas of breintumor is 'n abnormale gewas in die brein. Gewasse kan kwaadaardig (kankeragtig) of niekwaadaardig (niekankeragtig) wees. Kwaadaardige gewasse kan verder verdeel word in primêre gewasse, wat in die brein ontstaan, en sekondêre gewasse, wat elders ontstaan en na die brein versprei in 'n proses wat as metastase of uitsaaiing bekend staan. Alle tipes breingewasse kan simptome produseer wat varieer volgens die deel van die brein wat betrokke is. Hierdie simptome kan hoofpyn, beroerte, sigprobleme, naarheid en kognitiewe veranderinge insluit. Hoofpyn is gewoonlik soggens die ergste en verbeter namate daar opgebring word. Ander simptome sluit in probleme met loop, spraak of sensasie. Met vordering van die siekte kan bewusteloosheid plaasvind.

Die oorsaak van die meeste breingewasse is onbekend. Ongewone risikofaktore sluit in blootstelling aan vinielchloried, Eppstein-Barr-virus, ioonbestraling, en oorgeërfde sindrome soos neurofibromatose, rook, tuberose sklerose, en Von Hippel-Lindau-siekte. Navorsing oor blootstelling aan bestraling deur selfone toon geen risiko nie. Die algemeenste tipe primêre gewas in volwassenes is meningiome (gewoonlik niekwaadaardig) en astrositome soos glioblastome. In kinders is die algemeenste tipe 'n kwaadaardige medulloblastoom. Diagnose is gewoonlik deur middel van mediese ondersoek tesame met rekenaartomografie (Engels: computed tomography, CT) of magnetieseresonansiebeelding (Engels: magnetic resonance imaging, MRI). Die resultaat word dan gewoonlik deur 'n biopsie bevestig. Na aanleiding van die gevolgtrekkinge word die gewasse in verskillende ernstigheidsgrade verdeel.

Behandeling kan 'n kombinasie van sjirurgie, radioterapie en chemoterapie insluit. Indien beroerte teenwoordig is, kan antikonvulsante voorgeskryf word. Dexametasoon en furosemide is medikasies wat swelling rondom die gewas kan verlig. Sommige gewasse groei stadig en vereis net monitering en geen verdere tussentrede nie. Navorsing op immunoterapie, dit wil sê behandeling wat 'n persoon se eie immuunstelsel gebruik, duur voort. Uitkomste verskil aansienlik na aanleiding van die tipe gewas en hoe ver dit ten tyde van diagnose versprei het. Alhoewel niekwaadaardige gewasse in een area groei, kan hulle steeds lewensgevaarlik wees weens hul ligging in die brein. Glioblastome het gewoonlik uiters swak uitkomste, terwyl mengiome gewoonlik goeie uitkomste het. Die gemiddelde vyfjaaroorlewingskoers van alle breinkankers in die Verenigde State is 33%.

Sekondêre of metastase breingewasse kom sowat vier keer meer gereeld voor as primêre breingewasse en sowat die helfte van metastates is afkomstig van longkanker. Primêre breingewasse kom jaarliks wêreldwyd in ongeveer 250 000 mense voor en maak daarmee minder as 2% van alle kankergevalle uit. In kinders jonger as 15 jaar is breingewasse die tweede algemeenste vorm van kanker, na akkute limfoblastiese leukemie (bloedkanker). In Australië beloop die gemiddelde lewenslange ekonomiese koste van 'n geval van breinkanker $1,9 milljoen, die hoogste van alle tipe kankers.


Groot Farmaseutiese samesweringsteorie

Groot Farmaseutiese samesweringsteorieë (of net Groot Farmasie) is die term vir samesweringsteorieë wat beweer dat die mediese instelling in die algemeen en farmaseutiese ondernemings in die besonder, veral die grootste, vir sinistere doeleindes en teen die openbare belang funksioneer.


F-1 vuurpylmotor

Die F-1- vuurpylenjin, wat deur Rocketdyne ontwikkel is, was een van die kragtigste enjins wat ooit gebou is en was die momentum-enjin wat gebruik is om die swaar Apollo-maanmodule met die Saturn V in 'n wentelbaan te plaas. Dit het die landing van mense op die maan gedurende die Apollo-program ingelui.

Altesaam vyf F-1-enjins is in die eerste fase (opstyg of lansering) gebruik om voldoende momentum vir die volgende vuurpylfases te gee. Dit is dus 'n motor wat die termodinamiese wrywing kon weerstaan en die hoë termiese reikwydte wat ontstaan as gevolg van die behoefte om voldoende konstante aanvanklike versnellingspuls te produseer om 'n aansienlike hoeveelheid laslading suksesvol in die volgende fases van die vuurpyloperasie te laat voortstu tot buite die invloed van die aarde se gravitasieveld.


John A.T. Robinson

John A.T. Robinson (16 Mei 1919 – 5 Desember 1983) was 'n Britse Nuwe-Testamentikus en kerkleier het in 1965 'n boekie gepubliseer met die titel The New Reformation? Hierin het hy gesuggereer dat die Christelike godsdiens voor die deur van 'n nuwe hervorming staan. Die tradisionele Christelike geloof het vir baie mense in die Westerse wêreld nie meer sin gemaak nie, want hulle wêreld verskil radikaal van die skrywers van die Bybelboeke asook van die opstellers van die tradisionele Christelike belydenisse en belydenisskrifte. Twee omwentelinge het hulle lewens- en wêreldbeskouings radikaal verander: (1) die Kopernikaanse omwenteling, en (2) die Darwiniaanse omwenteling. Voorts was dit slegs twee dekades na die einde van die Tweede Wêreldoorlog (1939–1945) — 'n oorlog wat baie Christene se geloof geskud het as gevolg van die wreedhede wat tydens die oorlog gepleeg is.

Die Kopernikaanse omwenteling hou verband met die hipotese wat die Poolse sterrekundige Nicolaas Copernicus (1473–1543) geformuleer en in sy boek De revolutionibus orbium caelestinum (Oor die omwentelinge van die hemelse liggame) (1590) uiteengesit het. Hy het geargumenteer dat die aarde om die son wentel en nie die son om die aarde nie. Tot op daardie stadium het westerlinge op grond van die Bybel aanvaar dat die aarde die sentrum van die heelal is en dat alle hemelliggame om die aarde wentel.

Galileo Galilei (1564–1642), 'n Italiaanse sterrekundige, het hierdie hipotese nie net onderskryf nie, maar voortgegaan en dit as 'n onweerspreekbare feit verklaar. Die Katolieke Kerk het vereis dat hy sy standpunt moes hersien, want die Bybel (so het hulle geargumenteer) verkondig die teendeel. Na 'n lang dispuut het hulle hom op grond van Prediker 1:4 ("… die aarde staan ewig vas") tot 'n ketter verklaar en hom onder huisarres geplaas.

Copernikus en Galileo se sienings is mettertyd aanvaar en só het die aarde maar net nog 'n planeet geword wat om die son wentel. Hierdie gebeure het die gevolg gehad die tradisionele kerklike siening dat die Bybel die onfeilbare Woord van God is, en dat alles wat daarin geskryf is waar is, aangetas. Die sewentiende eeu word gevolglik as die geboorteuur van die kritiese bestudering van die Bybel beskou, want Galileo het dit benadruk dat mense hulle lees en verstaan van die Bybel by die nuwere kennis moet aanpas.

Die Darwiniaanse omwenteling hou op sy beurt verband met die hipotese wat Charles Darwin (1809–1882) na 'n seereis om die aarde geformuleer en in sy boek The Origin of Species (Die ontstaan van spesies) (1859) uiteengesit het. Hiervolgens is spesies nie staties nie, maar dinamies en kan een spesie in 'n ander een ontwikkel. Dit het die oortuiging wat mense op grond van die Bybel gekoester het, naamlik dat die verskillende plant- en dierespesies wat hulle geken het, oorspronklik só geskep is, ondermyn. Baie Christene het sy siening dat die mens en groot mensape 'n gesamentlike voorouer deel, skokkend gevind. Die mens nie meer minder as 'n goddelike wese soos Psalm 8:6 dit verwoord nie, maar slegs 'n trappie hoër as die mensape soos die gorilla en die sjimpansee.

Die Kopernikaanse en Darwiniaanse omwentelings het 'n ingrypende invloed op die tradisionele Christelike leerstellings: Die mens is nou deel van die diereryk en woon op 'n planeet waar lewe danksy die energie van die son ('n gewone ster) ontstaan het. Die Christelike oortuiging dat daar oorspronklik 'n perfekte wêreld bestaan het, moes plek maak vir die oortuiging dat daar nooit 'n perfekte wêreld was nie. Voorts dat daar nie 'n tyd was toe slegs één menspaar bestaan het nie; ook nie dat hulle ongehoorsaamheid tot 'n sondeval en die dood gelei het nie (Genesis 2-3). Alles in die heelal word gebore, groei en sterf uiteindelik. Sterre word gebore, groei en sterf; planete word gebore, groei en sterf; plante, diere en mense word gebore, groei en sterf. Om te sterf is nie abnormaal nie, maar hou verband moet hoe die heelal funksioneer.

Die oortuiging dat die mensdom 'n Verlosser nodig het wat die dood en hel moes oorwin sodat alles weer na 'n perfekte staat kan terugkeer, het in die lig van die Kopernikaanse en Darwiniaanse omwenteling vir sommige Christene nie meer sin gemaak nie. Die twee omwentelings het die pilare waarop die tradisionele Christelike geloof berus, naamlik (1) sondeval, (2) verlossing en (3) eindoordeel geskud. Volgens Robinson sal Christelike kerke in die nuwe era 'n ander teologie moet ontwikkel indien hulle wil bly voortbestaan. Dis om die rede waarom hy reken dat 'n nuwe hervorming onafwendbaar is.

Robinson is egter nie die enigste Bybelwetenskaplike en teoloog wat van 'n nuwe hervorming praat nie, maar hy is die eerste wat die woorde gebruik het. Die Amerikaanse teoloog John Shelby Spong noem hom om die rede "die Johannes die Doper" van die Nuwe Hervorming.


Kougaberge

Die Kougaberge is 'n bergreeks op die grens van die Oos-Kaap en Wes-Kaap, Suid-Afrika en strek in 'n oos-wes rigting. Dit is deel van die Kaapse Plooigordel. Dit begin net oos van Uniondale en strek verder ooswaarts. Dit skei die Baviaanskloof en Langkloof van mekaar. Die Baviaanskloofberge en die Kougaberge loop parallel met mekaar. Die hoogste punt is Smutsberg (1757 m).


Tandjiessuikerbos

Die tandjiessuikerbos (Protea denticulata) is 'n blomdraende struik wat hoort tot die bekende Protea genus. Die plant is endemies aan Suid-Afrika en seldsaam, dit kan gevind word by Potberg en die De Hoop-natuurreservaat waar dit deel van die fynbos-bioom is. Die struik is dig en word 1.0 m hoog en 2.0 m in deursnee. Dit blom van Augustus tot Oktober.

Die plant spruit weer uit nadat dit gebrand het. Die saad word een tot twee jaar nadat blomme gevorm is, vrygelaat en deur die wind versprei. Die plant is eenslagtig. Bestuiwing vind moontlik plaas deur die werking van voëls. Die plant groei in die middel van hellings in sandsteengrond op hoogtes van 120 - 300 m.

In Engels staan dit as die Tooth-leaf Sugarbush bekend.


Sneeugrondsuikerbos

Die sneeugrondsuikerbos (Protea lorea) is 'n blomdraende struik wat hoort tot die bekende Protea genus. Die plant is endemies aan Suid-Afrika en kom voor vanaf die Wemmershoekberge tot die Kogelberg, Riviersonderendberge, Langeberg, Ceres en Caledon waar dit deel van die fynbos-bioom is. Die struik vorm 'n mat van 1.0 m in deursnee. Dit blom van Januarie tot Februarie.

Die plant spruit weer uit nadat dit gebrand het. Die saad word een tot twee jaar nadat blomme gevorm is, vrygelaat en deur die wind versprei. Die plant is eenslagtig. Bestuiwing vind moontlik plaas deur die werking van knaagdiere. Die plant groei in die middel van hellings in sandsteengrond op hoogtes van 450 - 650 m.

In Engels staan dit as die Thong-leaf Sugarbush bekend.


Skurweblaarsuikerbos

Die skurweblaarsuikerbos (Protea piscina) is 'n blomdraende struik wat hoort tot die bekende Protea-genus. Die plant is endemies aan Suid-Afrika en kom voor vanaf die Sederberg en Piketberg tot Ceres, Langeberg en Swellendam tot Heidelberg. Die spesie is deel van die fynbos-bioom. Die struik vorm 'n digte wortelagtige mat van 1,0 m in deursnee. Dit blom van Junie tot Januarie.

Die plant spruit weer uit nadat dit gebrand het. Die saad word een tot twee jaar nadat blomme gevorm is, vrygelaat en deur die wind versprei. Die plant is eenslagtig. Bestuiwing vind moontlik plaas deur die werking van knaagdiere. Die plant groei in sandsteengrond op hoogtes van 400 tot 1 200 m.

In Engels staan dit as die Visgat sugarbush bekend.


Bruingrondsuikerbos

Die bruingrondsuikerbos (Protea restionifolia) is 'n blomdraende struik wat hoort tot die bekende Protea genus. Die plant is endemies aan Suid-Afrika en kom voor in die boonste gedeelte van die Breederiviervallei tot die Botriviervallei en die Koue Bokkeveld waar dit deel van die fynbos-bioom is. Die struik vorm 'n digte wortelagtige mat van 1.0 m in deursnee. Dit blom van Augustus tot Oktober met die hoogtepunt in September.

Die plant spruit weer uit nadat dit gebrand het. Die saad word een tot twee jaar nadat blomme gevorm is, vrygelaat en deur die wind versprei. Die plant is eenslagtig. Bestuiwing vind moontlik plaas deur die werking van knaagdiere. Die plant groei in karooagtige fynbos of renosterveldagtige fynbos op hoogtes van 150 - 300 m.

In Engels staan dit as die Reed-leaf Sugarbush bekend.


Skurweblaargrondsuikerbos

Die skurweblaargrondsuikerbos (Protea scabra) is 'n blomdraende struik wat hoort tot die bekende Protea genus. Die plant is endemies aan Suid-Afrika en kom voor vanaf die Hottentots-Hollandberge tot die Riviersonderendberge en Kleinrivierberge en die Swartberg te Caledon. Die spesie is deel van die fynbos-bioom. Die struik vorm 'n digte wortelagtige mat van 50 cm in deursnee. Dit blom van April tot Oktober met die hoogtepunt van Julie tot Oktober.

Die plant spruit weer uit nadat dit gebrand het. Die saad word een tot twee jaar nadat blomme gevorm is, vrygelaat en deur die wind versprei. Die plant is eenslagtig. Bestuiwing vind moontlik plaas deur die werking van knaagdiere. Die plant groei in bergagtige gebiede in skaliegrond op hoogtes van 50 - 900 m.

In Engels staan dit as die Sandpaper-leaf Sugarbush bekend.


Standbeeld van Nelson Mandela (Uniegebou)

Die Nelson Mandela-beeld is 'n bronsbeeld op die terrein van die Uniegebou in Pretoria, Gauteng, van die anti-apartheidsaktivis en voormalige president van Suid-Afrika, Nelson Mandela. Die standbeeld is onthul op Versoeningsdag (16 Desember 2013), wat die amptelike rouperiode van tien dae tot 'n einde gebring het nadat Mandela op 5 Desember oorlede is.


Kanaalblaarsuikerbos

Die kanaalblaarsuikerbos (Protea scorzonerifolia) is 'n blomdraende struik wat hoort tot die bekende Protea genus. Die plant is endemies aan Suid-Afrika en kom voor in die Du Toitskloof, Franschhoek en Groot-Winterhoekberge waar dit deel van die fynbos-bioom is. Die plant is uitgestorwe op die Kaapse Skiereiland. In Engels staan dit as die Channel-leaf sugarbush bekend.


Model (persoon)

'n Model is 'n persoon wat of as visuele hulpmiddel vir 'n kunstenaar of kunstenares (gewoonlik 'n fotograaf, skilder of beeldhouer) poseer terwyl hy of sy 'n kunswerk skep, of 'n persoon wat vir 'n fotograaf poseer om kommersiële produkte (soos mode by 'n modeskou, in 'n tydskrif of vir 'n advertensieveldtog) of dienste te adverteer, bemark of bekend te maak. Die visuele en seksuele aantreklikheid van die model self staan sentraal in erotiese modelwerk wat sedert die laat 19de eeu tot 'n kunsvorm binne die fotografie ontwikkel het - die model word hier as esteties bevredigend en/of seksueel prikkelend ervaar. Modelwerk word gewoonlik onderskei van ander soorte openbare optredes en opvoerings (soos teater- en filmkuns), alhoewel grense hier nie altyd maklik getrek kan word nie.

Model is geen klassieke opleidingsberoep nie, alhoewel suksesvolle kabdidate, wat vir modelwerk gekeur word, bepaalde voorvereistes moet vervul. Besonderhede soos die perfekte loopplank-optrede tydens modevertonings moet deur harde oefenwerk aangeleer word. 'n Professionele model met langjarige ervaring, wat vir 'n fotograaf einige liggaamshouding en -uitdrukking sonder verdere aanwysings kan handhaaf, bespaar tyd en sodoende tyd help bespaar, mag gewoonlik 'n hoër vergoeding vra.

'n Professionele modelloopbaan begin op die ouderdom van twintig jaar of jonger; meestal is modelle op die ouderdom tussen 20 en 30 jaar in die beroep werksaam. Natuurlik word steeds ook modelle in hoër ouderdomsgroepe benodig. Met toenemende ouderdom word die persentasie potensiële kandidate, wat vitaal en opties aantreklik genoeg is, nogtans steeds kleiner.


Protea madiensis

Die Tall woodland sugarbush (Protea madiensis) is 'n blomdraende struik wat hoort tot die bekende Protea genus. Die plant is een van die min protea spesies wat nie in Suid-Afrika voorkom nie. Die spesie is inheems in Angola, Benin, Burkina Faso, Burundi, Demokratiese Republiek die Kongo, Ethiopië, Ghana, Guinee, Ivoorkus, Kameroen, Kenia, Malawi, Mali, Mosambiek, Nigerië, Rwanda, Sentraal-Afrikaanse Republiek, Sierra Leone, Soedan, Tanzanië, Togo, Tsjad, Uganda en Zambië. Dit het tans nie 'n Afrikaanse naam nie.


Kougommuur

Koördinate 47°36′29.8794″N 122°20′25.0254″W / 47.608299833°N 122.340284833°W / 47.608299833; -122.340284833

Die Markteater se Kougommuur in Seattle, Washington is 'n baksteenmuur wat met gekoude kougom bedek is. Die muur is in 'n stegie in Post Alley onder Pike Place Mark in Seattle se middestad geleë. Net soos Kougomsteeg, in San Luis Obispo, Kalifornië, is die Markteater se kougommuur 'n plaaslike landmerk. Dele van die muur is verskeie sentimeters dik met kougom bedek. Die totale grootte van die muur is 4.6 m hoog en 15 m lank.

Die muur is by die besprekingskantoor van die Markteater. Die tradisie het in 1993 begin toe ondersteuners van die Onverwagte Produksie se Seattle Theatresports kougom teen die muur geplak het, met muntstukke in die kougomstukke gedruk. Teaterpersoneel het die kougom twee keer weggeskraap, maar het uiteindelik opgehou daarmee nadat markamptenare sedert 1999 die kougommuur as 'n toeristeaantreklikheid begin beskou het. Sommige mense het die kougom gebruik om klein kunswerkies te skep.

Die kougommuur is in 2009 aangewys as een van die top 5 kiemrykste toeriste-aantreklikhede, in tweede plek na die Blarney Stone. Die muur is die plek waar 'n spooktoer begin, en dit is ook 'n gewilde agtergrond vir troufoto's. Die goewerneur van die staat, Jay Inslee, het gesê dit is sy 'gunsteling ding oor Seattle, wat jy nêrens anders kan vind nie'.

'n Toneel in die Jennifer Aniston-film Love Happens is in 2009 voor die muur verfilm.

Op 3 November 2015 het die Pike Place-markbewarings- en ontwikkelingsowerheid aangekondig dat die kougommuur, met sy groot aantrekking, vir die eerste keer in 20 jaar totaal geskrop sal word vir onderhoud en stoomskoonmaak. Dit het nodig geword om verdere erosie van die bakstene teen die muur, weens die suiker in die kougom, te voorkom. Die werk het op 10 November begin en dit het 130 uur geneem om te voltooi, met meer as 1 070 kg kougom wat verwyder en weggegooi is. Nadat die skoonmaakproses op 13 November voltooi is, het mense weer begin om kougom teen die muur vas te plak; van die eerste toevoegings was ter herinnering aan die aanvalle in Parys in November 2015.


Rooi-en-blou stoel

Die Rooi-en-blou stoel is 'n stoel wat in 1917 deur die Nederlandse argitek en meubelontwerper Gerrit Rietveld ontwerp is. Dit verteenwoordig een van die eerste verkennings van die De Stijl-kunsbeweging in drie dimensies.


Skaamblomsuikerbos

Die skaamblomsuikerbos (Protea pityphylla) is 'n blomdraende struik wat hoort tot die bekende Protea genus. Die plant is endemies aan Suid-Afrika en kom voor in die Skurweberg, Hexrivierberge en Olifantsrivierberge. Die spesie is deel van die fynbos-bioom. Die struik word 1.0 m hoog. Dit blom van Mei tot September met die hoogtepunt van Mei tot Julie.

'n Brand vernietig die boom maar die sade oorleef. Die saad word deur die wind versprei. Die plant is eenslagtig. Dit is onbekend wat vir die bestuiwing verantwoordelik is. Die plant groei in bergagtige gebiede by groot rotse op hoogtes van 500 - 1 500 m.

In Engels staan dit as die Ceres Sugarbush bekend.


Staatsekretaris van die Zuid-Afrikaansche Republiek

Die Staatsekretaris van die Zuid-Afrikaansche Republiek (Transvaal) was die belangrikste administratiewe beampte van daardie republiek, amptelik bekend as die Zuid-Afrikaansche Republiek (ZAR).


Cornelis van Boeschoten

Cornelis van Boeschoten (Wijk bij Duurstede, 26 Februarie 1845 - Den Haag, 10 November 1927) was 'n Nederlands-Transvaalse onderwyser en staatsman.


Magdalena K. P. Smith Meyer

Magdalena Kathrina Petronella Smith Meyer (9 Oktober 1931 Leeudoringstad – 21 Oktober 2004) (bekend aan haar vriende as Lenie) was 'n akaroloog ('n mens wat bosluise en myte bestudeer) wat beskou was as 'n wêrelddeskundige oor myte van landboukundige belang en bekend was as "die moeder van die rooi spinnekopmyte van die wêreld". Sy het meer as 700 nuwe spesies en 25 nuwe genera beskryf, meestal van myte van landboukundige belang. Meyer was betrokke by die bevordering van biologiese bestryding van myte met behulp van roofmyte, spinnekope en insekte.


Kommando

'n Kommando (etimologies afgelei van die Latyns commendare, 'om aan te beveel') is 'n vegter, of 'n operateur van 'n ligte infanterie eenheid of spesiale mag eenheid wat in eksklusiewe operasionele tegnieke opgelei word.

Oorspronklik was 'n kommando 'n soort gevegseenheid, in teenstelling met die individu in daardie eenheid. In ander tale dui die term commando op 'n bevelsaanstelling, maar dit dui ook op die bewustheid van behorende aan 'n elite spesiale operasionele eenheid.

In die militêr van die meeste state is kommando's opvallend omdat hulle spesialiseer in aanslae op onkonvensionele hoë profiel teikens. Die term 'kommando' dui ook soms eenhede aan wat spesiale take verrig (insluitende sommige burgerlike polisie-eenhede). Kommando's verskil ook van ander soorte spesiale magte omdat hulle hoofsaaklik overt optree, verkenning en aanvalle uitvoer, eerder as lang en diep verkenning en ook onkonvensionele oorlogvoering.

In Engels word die eenheid se naam met 'n hoofletter begin om te onderskei tussen bloot net 'n kommando en 'n kommando-eenheid


Daniel Bederov

Daniel Bederov (6 Januarie 1991 in Sint Petersburg, Russiese Federasie) is 'n Russies-Kanadese fotomodel wat hom na sy hoërskoolopleiding in Montreal, Quebec, Kanada gevestig het, waar hy steeds woon. Die Kanadese modelagentskap Dulcedo Management (met kantore in Montreal en Toronto) het hom as model ontdek nadat hulle sy profiel en foto op Facebook ontdek het, en vervolgens is hy vir sy eerste professionele fotosessie vir Vogue Hommes Japan (Herfs/winter 2010) geboek.

Daniel Bederov is deur sommige van die wêreld se eksklusiefste modelagentskappe verteenwoordig, waaronder NY Models, MGM Paris, Elite Paris, Elite Milan, Elite London en Two Management in Los Angeles.


Aaron Brückner

Aaron Brückner (* 1988 in Hachenburg, Rynland-Palts) is 'n Duitse skrywer, gepromoveerde ekonoom en konsultant wat internasionale bekendheid verwerf het as fotomodel - 'n beroep waarin hy naas sy selfstandige werk as ekonoom en konsultant steeds werksaam is.


Vladimir Ivanov

Vladimir Ivanov (20 September 1988 in Kirgisië, destyds Sowjetunie) is 'n Russies-Amerikaanse fotomodel wat tans deur die agentskap JE Model Management in San Francisco, Kalifornië verteenwoordig word. Hy het onder meer bekendheid verwerf met Steven Meisel se televisie-advertensie vir Calvin Klein Jeans in 2009 wat so gewaagd was dat dit op die Amerikaanse mark verban is.


Eduard Willem Bok

Eduard William Bok (gebore Eduard Willem Gerard Cesar Hidde Bok) (9 Oktober 1863 – 9 Januarie 1930) was 'n Nederlands-gebore Amerikaanse redakteur en bekroonde skrywer. Hy het 'n Pulitzerprys gewen vir sy skryfwerk. Hy was dertig jaar lank redakteur van die Ladies' Home Journal (1889-1919). Hy het ook Bok Tower Gardens in die middel van Florida, V.S.A. opgerig.


Marguerite van Eeden

Marguerite van Eeden (gebore 6 Junie 1997) is 'n Suid-Afrikaanse aktrise, wat veral bekend is vir haar rol as Anita in die kykNET dramareeks Sara se Geheim. Nadat sy aan die Hoër Meisieskool La Rochelle gematrikuleer het, het sy in 2017 haar drama-graad aan die Universiteit Stellenbosch behaal. Haar debuut op televisie was met die kykNET misdaadreeks, Die Byl, wat 'n fiktiewe weergawe van wyle Piet Byleveld se dossiere is.

2017 was 'n groot jaar vir Van Eeden toe sy die rol van Anita in die televisiereeks, Sara se Geheim, gekry het, asook 'n rol in die film Vaselinetjie. In Oktober 2017 het sy haar verskyning gemaak in Episode 3 van Seisoen 1, van die dramareeks op kykNET, Waterfront. In 2018 kry sy haar eerste volle rol in die televisiereeks Fynskrif.


Sandi Schultz

Sandi Schultz (gebore in 1964) is 'n Suid-Afrikaanse aktrise, gebore in Johannesburg en het drama studeer aan die Universiteit van Kaapstad.


Wassily stoel

Die Wassily stoel, ook bekend as die Model B3-stoel, is in 1925-1926 deur Marcel Breuer ontwerp. Breuer was tydens hierdie tydperk die hoof van die kabinetswerkswinkel by die Bauhaus, in Dessau, Duitsland.

Ondanks wat algemeen geglo word, is die stoel nie spesifiek vir die kunstenaar Wassily Kandinsky, ontwerp nie. Kandinsky, 'n skilder in abstrakte werke en ekspressionisme, was wel op hierdie stadium ook aan die Bauhausfakulteit verbonde, en het die voltooide ontwerp bewonder. Breuer het daarop 'n duplikaat vir Kandinsky se tuiste gemaak. Die stoel het eers dekades later as "Wassily" bekend geword, toe die Italiaanse vervaardiger Gavina, die stoel weer vrygestel het. Hulle het die stoel só genoem nadat hulle, tydens hulle navorsing oor die oorsprong van die stoel, van die staaltjie van Kandinsky se konneksie met die stoel verneem het.


Casa Milà

Casa Milà (Katalaanse uitspraak: ['kazә mi 'la]; Spaanse uitspraak: ['kasa mi 'la]), is ook algemeen as La Pedrera of die "Steengroef" bekend. Dit is 'n verwysing na die onkonvensionele, ruwe gekapte voorkoms van die gebou. Casa Milà is 'n modernistiese gebou in Barcelona, Katalonië, Spanje. Dit was die laaste privaatwoning wat deur argitek Antoni Gaudí ontwerp is, en is tussen 1906 en 1912 gebou.

Die gebou is in 1906 in gebruik geneem deur en sy vrou . Die gebou was destyds kontroversieel vanweë die golwende klipfasade en gedraaide smee-yster balkonne, wat deur Josep Maria Jujol ontwerp is. Verskeie strukturele innovasies sluit 'n selfondersteunende klipgewel, 'n oopplan uitleg, ondergrondse motorhuis en die skouspelagtige terras op die dak, in.

In 1984 is die gebou deur UNESCO tot 'n wêrelderfenisgebied verklaar . Sedert 2013 is dit die hoofkwartier van die wat besoeke aan die gebou, uitstallings en ander kulturele en opvoedkundige aktiwiteite by Casa Milà, administreer.


Five Eyes

Die Five Eyes (FVEY) is 'n Engelssprekende intelligensie alliansie bestaande uit Australië, Kanada, Nieu-Seeland, die Verenigde Koninkryk en die Verenigde State van Amerika. Hierdie lande is onderlinge partye by die multilaterale UKUSA-ooreenkoms, 'n verdrag vir samewerking in seinintelligensie.

Die oorsprong van die FVEY kan teruggevoer word na die periode na die Tweede Wêreldoorlog, toe die Geallieerdes die Atlantiese Handves uitgereik het om hul doelstellings vir 'n naoorlogse wêreld uit te lê. Gedurende die Koue Oorlog is die ECHELON-toesigstelsel aanvanklik deur die FVEY ontwikkel om die kommunikasie van die voormalige Sowjetunie en die Oosbloklande te monitor, hoewel dit nou gebruik word om miljarde privaatkommunikasies wêreldwyd te monitor.

Aan die einde van die 1990s is die bestaan van ECHELON aan die publiek bekend gemaak, wat 'n groot debat in die Europese Parlement en, in 'n mindere mate, die Kongres van die Verenigde State veroorsaak het. As deel van die pogings sedert die aanhoudende oorlog teen terrorisme sedert 2001, het die FVEY hul toesigvermoë verder uitgebrei, met meer klem op die monitering van die Wêreldwye web. Die voormalige NSA-kontrakteur Edward Snowden het die Five Eyes beskryf as 'n "supra-nasionale intelligensie-organisasie wat nie aan die bekende wette van sy eie lande gehoor gee nie". Uit dokumente wat Snowden in 2013 uitgelek het, is aan die lig gebring dat die FVEY op mekaar se burgers gespioeneer het en die versamelde inligting met mekaar gedeel het om beperkende binnelandse regulasies oor toesig oor hul burgers te omseil.

Ten spyte van volgehoue omstredenheid oor sy metodes, bly die Five Eyes-verhouding een van die mees omvattende bekende spioenasie-alliansies in die geskiedenis.

Aangesien verwerkte intelligensie uit verskeie bronne versamel word, is die intelligensie wat gedeel word nie beperk tot seinintelligensie (SIGINT) nie, en dikwels behels dit verdediging intelligensie sowel as menslike intelligensie (HUMINT), kuberspioenasie en geospatiale intelligensie (GEOINT).


Transvaalse Burgeroorlog

Die Transvaalse Burgeroorlog was 'n reeks skermutselings in die vroeë 1860's in die Zuid-Afrikaansche Republiek, of Transvaal — in die gebied wat nou uit die provinsies Gauteng, Limpopo, Mpumalanga en Noordwes bestaan het. Dit begin nadat die Britse regering in 1854 trekkers wat in Transvaal woon, as onafhanklik erken het. Die Boere het in talle politieke faksies verdeel. Dit het eers in 1864 geëindig toe 'n wapenstilstandverdrag onder 'n Karee-boom suid van die terrein van die latere dorp Brits onderteken is.


Modjadjisnek

Modjadjisnek is 'n landmerk in Suid-Afrika, geleë in die Mopani-distriksmunisipaliteit van die Limpopo-provinsie, ongeveer 300 km noordoos van Pretoria. Modjadjisnek is 627 meter bo seevlak.

Die landskap rondom Modjadjisnek is meestal plat, maar in die suidweste is dit heuwelagtig. Daar woon ongeveer 38 mense per vierkante kilometer rondom Modjadjisnek, 'n relatief klein bevolking. In die streek rondom Modjadjisnek is die heuwels opvallend algemeen.


Vooruitbetaalde selfoon

'n Vooruitbetaalde mobiele toestel (Eng pay-as-you-go (PAYG), Betaal-soos-jy-gebruik), is 'n mobiele toestel soos 'n selfoon waarvoor krediet gekoop moet word voor dit gebruik kan word. Die gekoopte krediet word gebruik om te betaal vir telekommunikasiedienste op die tydstip waarop toegang tot die diens verkry word of verbruik word. As daar geen krediet is nie, word toegang deur die sellulêre netwerk geweier. Gebruikers kan hul kredietbalans op enige tydstip aanvul met behulp van 'n verskeidenheid betaalmeganismes. ("Betaal-soos-jy-gebruik", en soortgelyke terme word ook gebruik vir ander nie-telekommunikasiedienste waarvoor 'n voorskotdeposito betaal word.)

Die alternatiewe verhaalmetode (en wat algemeen na verwys word as 'n mobiele kontrak) is die nabetaal-selfoon, waar 'n gebruiker 'n langtermynkontrak aangaan (wat 12, 18 of 24 maande duur) of 'n korttermynkontrak (ook algemeen 'n rollende kontrak of 'n 30-dae-kontrak genoem) en 'n faktuurreëling met 'n selfoonoperateur (mobiele virtuele netwerkoperateur of mobiele netwerkoperateur).

'n Voorafbetaalde selfoon bied die meeste van die dienste wat aangebied word deur 'n selfoon-operateur. Die groot verskil is dat by voorafbetaalde telefone van voorafbetaling gebruik gemaak word. Terwyl oproepe en tekste gemaak word, en soos data gebruik word, word aftrekkings gemaak teen die voorafbetaalde saldobedrag totdat daar geen fondse oor is nie (op welke tydstip dienste ophou funksioneer). 'n Gebruiker kan onderbrekings in die diens vermy deur betalings te maak om die oorblywende balans te verhoog.

Krediet gekoop vir 'n voorafbetaalde selfoon kan 'n tydsbeperking hê - byvoorbeeld 120 dae vanaf die datum waarop die laaste krediet bygevoeg is. In hierdie gevalle sal kliënte wat nie verdere krediet voor hul verstrykingsdag byvoeg nie, hul oorblywende saldo laat uitloop deur die verstryking van genoemde krediete.

Daar is geen verpligting op 'n voorafbetaalde selfoongebruiker om hul kredietsaldo aan te vul nie. Om inkomste te behou, het sommige operateurs beloningskemas ontwerp om gereelde aanvullings aan te moedig. 'n Operateur kan bv. 'n paar gratis SMS'e aanbied om volgende maand te gebruik as 'n gebruiker hierdie maand met 'n sekere bedrag aanvul.

In teenstelling met na-betaalde telefone, waar intekenare hul kontrakte moet beëindig, is dit nie maklik vir 'n operateur om te weet wanneer 'n voorafbetaalde intekenaar die netwerk verlaat het nie. Om hulpbronne op die netwerk vir nuwe kliënte te bevry, sal 'n operateur voorafbetaalde SIM-kaarte wat vir 'n geruime tyd nie gebruik is nie, uitvee, op welke stadium hul diens (en die gepaardgaande telefoonnommer) gestaak word. Die reëls vir wanneer hierdie skrapping plaasvind, wissel van operateur tot operateur, maar kan meestal plaasvind na ses maande tot 'n jaar van nie-gebruik.


Moordkuilrivier

Die Moordkuilrivier is 'n rivier wat aan die suidkus van die Wes-Kaap, Suid-Afrika vloei. Dit is 'n sytak van die Klein-Brakrivier.


Anglo-American Platinum

Anglo-American Platinum Bpk. (Amplats) is die wêreld se grootste produsent van platinum.

Die meeste van die firma se myne lê noordwes en noordoos van Johannesburg, waar die hoofkantoor gesetel is. Ook is die maatskappy betrokke by mynbou in Brasilië, Kanada, die Volksrepubliek China, Rusland en die Unki-platinummyn in Zimbabwe. Wêreldwyd het die groep 'n personeelkorps van 45 000.

Die aktiwiteite van die firma het in 1946 begin en dit is sedert 1995 'n selfstandige maatskappy toe dit uit Johannesburg Consolidated Mines ontbondel is. Dit is nou 'n lid van Anglo American-korporasie. Amplats is op 10 na die grootste firma wat op die JSE genoteer is.


Bothasrivier

Die Bothasrivier is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.


Teebusspruit

Die Teebusspruit is 'n spruit wat wes-suidwes van Steynsburg in die Oos-Kaap in Suid-Afrika vloei. Dit mond uit in die Grootbrakrivier (in die binneland) en is deel van die opvanggebied van die Groot-Visrivier.


Bobbejaansrivier

Die Bobbejaansrivier is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.


Langhoekspruit

Die Langhoekspruit is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.


Beenleegterivier

Die Beenleegterivier is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.


Brimpfonteinspruit

Die Brimpfonteinspruit is 'n spruitjie wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.


Brandkloofspruit

Die Brandkloofspruit is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.


Glencore

Glencore plc (GlencoreXstrata, Glencore International AG) is 'n internasionale maatskappy wat wêreldwyd handeldryf in en betrokke is by die produksie van metale, minerale, brandstowwe en landbouprodukte.


Blinkwaterrivier

Die Blinkwaterrivier is 'n rivier wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.


Joseph Shabalala

Joseph Shabalala (28 Augustus 1941 - 11 Februarie 2020), gebore Bhekizizwe Joseph Siphatimandla Mxoveni Mshengu Bigboy Shabalala, was 'n Suid-Afrikaanse sanger en musikant. Hy was die stigter en musikale regisseur van die koorgroep Ladysmith Black Mambazo.


Buxtonrivier

Die Buxtonrivier is 'n rivier wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.


Buysrivier

Die Buysrivier is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.


Bulhoekspruit (lat -31,97, long 26,55)

Vir ander spruite met dieselfde naam, sien Bulhoekspruit

Die Bulhoekspruit is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Keirivier.


Bulhoekspruit (lat -31,78, long 25,10)

Vir ander spruite met dieselfde naam, sien Bulhoekspruit

Die Bulhoekspruit is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.


Bulhoekspruit (lat -31,34, long 25,69)

Vir ander spruite met dieselfde naam, sien Bulhoekspruit

Die Bulhoekspruit is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.


Oleksandr Toertsjinof

Oleksandr Walentinowitsj Toertsjinof (Oekraïens: Олександр Валентинович Турчинов, gebore 31 Maart 1964) is 'n Oekraïense politikus. Hy is die voormalige waarnemende president, en die voormalige eerste minister van Oekraïne. Hy het van 23 Februarie 2014 tot 7 Junie 2014 as waarnemende president van Oekraïne gedien.


Leeuwrivier

Die Leeuwrivier is 'n rivier wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.


Lesfonteinspruit

Die Lesfonteinspruit is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.


Ludlowsloot

Die Ludlowsloot is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.


Leeufonteinsloot

Die Leeufonteinsloot is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.


Readsdaterivier

Die Readsdaterivier is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.


Groot Golf van Kanagawa

Onder die golf by die kus van Kanagawa (裏 沖浪 裏, Kanagawa-oki nami-ura), gewoonlik kortweg Die Groot Golf genoem, is 'n uitgekerfde houtafdruk (ukiyo-e) van die Japannese kunstenaar Katsushika Hokusai van ongeveer 1830-1831. Dit is die eerste stuk uit die ses-en-dertig aansigte op die Foedji-berg en die bekendste werk van Hokusai.

Die kunswerk toon 'n paar bote wat probeer om op 'n see van groot golwe te seil. Die grootste golf dreig om die roeiers te verpletter. In hierdie golf kan 'n monster met kloue, wat die krag van die natuur, maar ook die krag van die roeiers, uitbeeld, gesien word. Hierdie golf kan moontlik 'n tsoenami voorstel, maar gegewe die vorm is dit waarskynlik nie. Die gebied rondom Kanagawa (aan die baai van Tokio) is in die 15de eeu deur 'n tsoenami vernietig, maar Hokusai se vorm herinner meer aan 'n monstergolf op die see, aangesien dit ook onder laboratoriumtoestande geskep kan word.

Op die agtergrond is berg Foedji, wat weerspieël word in al 36 kunswerke. Die berg is ook moontlik in die golf in die voorgrond uitgebeeld.

Die kunswerke is baie keer gekopieër. Hokusai het self verskeie afdrukke gemaak en na sy dood is die kopiëring voortgesit. Voorbeelde word gevind in die versamelings van die Metropolitan Museum of Art in New York, die Britse Museum in Londen, die huis van Claude Monet in Giverny, die Rijksmuseum in Amsterdam en die Centre Céramique in Maastricht.

Die stuk is 25,7 cm by 37,8 cm groot en bestaan uit 9 verskillende lae.


Finntroll

Finntroll is 'n folk metal-musiekgroep van Helsinki, Finland. Hulle kombineer elemente van black metal en folk metal. Finntroll se lirieke is in Sweeds, behalwe vir "Madon laulu" op Visor om slutet. Finntroll se oorspronklike sanger, Katla, het op die gebruik van Sweeds bo Fins besluit weens sy lidmaatskap aan die Sweedssprekende minderheid in Finland en die idee dat Sweeds die groep se trolagtige persona beter pas. Ten spyte van verskeie veranderinge in die sanger vir die groep, duur hierdie tradisie voort.


Gjallarhorn (musiekgroep)

Gjallarhorn (Sweedse uitspraak: [ˈjâlːarˌhuːɳ], Finse Sweedse uitspraak: [ˈjɑlːɑrˌhuːrn]) is 'n Finse musiekgroep wat wêreldmusiek met wortels in die volksmusiek van Finland en Swede opvoer. Die groep word in 1994 gevorm. Die groep se musiek eggo die antieke volksmusiek van Skandinawië met 'n moderne interpretasie van middeleeuse ballades, minuette, gebede in runometriese dreunsang en antieke Yslandse rímur-eposse.

Die groep is vernoem na die Gjallarhorn in Noorse mitologie.


Amokloop van Kauhajoki

Die amokloop van Kauhajoki was 'n skietvoorval in die voormalige Finse provinsie van Wes-Finland wat op 23 September 2008 by die Seinäjoki-universiteit van Toegepaste Wetenskap plaasgevind het. Die amokloper was die 22-jarige voormalige student Matti Juhani Saari wat tien mense met 'n Walther P22-semi-outomatiese pistool doodgeskiet het en daarna homself in die kop geskiet het. Hy het enkele ure later in die Tampere-universiteitshospitaal aan sy wonde beswyk. Een vrou is beseer en was in 'n stabiele toestand gelaat.

Die skietvoorval het plaasgevind by die Kauhajoki-skool van Gasvryheid wat deur die Seinäjoki Munisipale Federasie van Onderwys besit is. Die fasiliteite en kampus is deur die Seinäjoki-universiteit van Toegepaste Wetenskap en die Seinäjoki-beroepsonderwyssentrum (SEDU) gedeel. Saari was 'n tweedejaarstudent in 'n baccalaureusgraadprogram van gasvryheidsbestuur. Die voorval was die tweede amokloop by 'n skool in minder as twee jaar in Finland, na die amokloop van Jokela in November 2007 waarin nege mense insluitende die amokloper gesterf het. Voor laasgenoemde voorval was daar slegs een ander amokloop by 'n skool in die land se geskiedenis, naamlik die amokloop van Rauma in 1989 waarin twee mense gesterf het.


Matti Saari

Matti Saari, redakteur van die Finse Apu-familietydskrif Matti Juhani Saari (1986–2008), amokloper in die amokloop van Kauhajoki


Donald Saari

Donald Gene Saari (gebore Maart 1940) 'n Amerikaanse wiskundige, buitengewone professor in wiskunde en ekonomie en voormalige direkteur van die Instituut vir Wiskundige Gedragswetenskap by die Universiteit van Kalifornië, Irvine. Sy navorsing sluit in die n-liggaam-probleem, die Borda-telling-verkiesingstelsel, en toepassing van wiskunde op die sosiale wetenskappe.

Saari is ook bekend daarvoor dat hy in gesprek was met Theodore J. Kaczynski in 1978 voor die briefbomme wat in 1996 tot Kaczynski se inhegtenisname gelei het.


Coombsrivier

Die Coombsrivier is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.


Coetzerskloofspruit

Die Coetzerskloofspruit is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.


Droëkloofrivier

Die Droëkloofrivier is 'n baie kort spruit wat in die sentrale deel van die Oos-Kaap in Suid-Afrika vloei. Dit is 'n sytak van die Tarkarivier en deel van die opvanggebied van die Groot-Visrivier.


Draairivier (Oos-Kaap)

Die Draairivier is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.


Draairivier (Noord-Kaap)

Die Draairivier is 'n spruit wat in die Noord-Kaap in Suid-Afrika vloei. Dit is in die opvangebied van die Oranjerivier geleë.


Gunstelingstroom

Die Gunstelingstroom is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.


Gaiturivier

Die Gaitu- of Gxeturivier is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.


Flipspruit

Die Flipspruit is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.


Gannahoekrivier

Die Gannahoekrivier is 'n rivier wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.


Quattrocento

Die kulturele en artistieke gebeure in Italië tydens die tydperk 1400 tot 1499 staan kollektief bekend as die Quattrocento () en is afkomstig van die Italiaanse woord vir die nommer 400, en op sy beurt van , wat Italiaans is vir die jaar 1400. Die Quattrocento omvat die artistieke style van die laat– Middeleeue (mees noemenswaardig die Internasionale Gotiek), die vroeë Renaissance (wat omstreeks 1425 'n aanvang geneem het), en die begin van die Hoë Renaissance, wat omstreeks tussen 1495 en 1500 'n aanvang geneem het.


Colorado-staatsuniversiteit

Die Colorado-staatsuniversiteit (Colorado State University, CSU), is 'n openbare universiteit wat in Fort Collins, Colorado, VSA geleë is. Die universiteit is tot stand gebring by wyse van 'n toegif van grond deur die staat, en is die vlagskip universiteit van die Colorado staatsuniversiteit-stelsel.

In 2004 was die inskrywingsgetal ongeveer 33,877 studente, insluitende residensiële en nie-residensiële studente. Die universiteit beskik oor ongeveer 2,000 fakulteite wat in agt kolleges en 55 akademiese departemente verdeel is. B.A. grade word in 65 studievelde aangebied, met onderwysgrade in 55 studievelde. Die Colorado-staatsuniversiteit verleen tans doktorale grade in soveel as 40 studievelde.


Magic: The Gathering

Magic: The Gathering (algemeen bekend as Magic of MTG) is 'n versamelbare en digitaalversamelbare kaartspeletjie wat deur Richard Garfield geskep is. Magic is in 1993 vrygestel deur Wizards of the Coast (nou 'n filiaal van Hasbro), en was die eerste handelskaartspel. Sedert 2015 is daar ongeveer twintig miljoen spelers met meer as twintig miljard kaarte wat in die periode 2008 tot 2016 geproduseer is, waartydens dit in gewildheid toegeneem het.

Elke wedstryd van Magic verteenwoordig 'n stryd tussen towenaars bekend as planeswalkers wat toor, artefakte gebruik, en wesens skep soos aangedui op individuele kaarte ten einde hul teenstanders te verslaan, tipies, maar nie altyd nie, deur die dreinering van hul 20 punte in die standaardformaat. Alhoewel die oorspronklike konsep van die spel grootliks afkomstig is van die motiewe van tradisionele fantasie- rolspeletjies soos Dungeons & Dragons, het die spel min ooreenkoms met potlood-en-papier-avontuurspeletjies, terwyl dit terselfdertyd aansienlik meer kaarte en meer ingewikkelde reëls het as baie ander kaartspeletjies.

Nuwe kaarte word gereeld deur middel van uitbreidingsstelle vrygestel. 'n Georganiseerde toernooi-stelsel (DCI) wat op internasionale vlak gespeel word en 'n wêreldwye gemeenskap van professionele Magic-spelers het, asook 'n herverkoopmark vir Magic-kaarte. Sekere kaarte kan waardevol wees as gevolg van hul seldsaamheid in die produksie en hul nut in spel, met kaarte wat wissel van 'n paar sent tot duisende dollars in waarde.


Malvalekkersofa

Die malvalekker-liefdessofa # 5670, wat algemeen as die malvalekkersofa bekend staan, is 'n modernistiese sofa, wat oorspronklik tussen 1956 en 1961 deur die Amerikaanse meubelmaatskappy, Herman Miller, vervaardig is. Die sofa word as die mees ikoniese van alle modernistiese sofas beskou. Die sofa is deur Irving Harper van die George Nelson maatskappy ontwerp. Gedurende die tydperk 1956 tot 1961 is die sofa in twee verskillende lengtes vervaardig. Die sofa bestaan uit 'n metaalraam met ronde skuimrubber kussingskywe (die sogenaamde malvalekkers) wat met verskilende kleure plastiek, leer of tekstielstof oorgetrek is. Die ronde kussingskywe is lineêr oor sowel die sitplek as die rugleuning van die sofa vasgeheg, om die totale oppervlakte van die sofa te bedek.

Die kleinste variasie, van twee groottes, van die sofa is in die tagtigerjare weer uitgereik, as deel van die "Herman Miller Klassieke"-reeks, en word vandag steeds vervaardig.


Mondi

Mondi is 'n Britse wêreldwye verpakkings- en papiergroep wat ongeveer 26 000 mense in diens het met ongeveer 100 produksiewerke in meer as 30 lande, hoofsaaklik in Europa, Rusland, Noord-Amerika en Suid-Afrika. Groepskantore is geleë in Addlestone, Surrey en Wene, Oostenryk. Mondi is volledig geïntegreer in die waardeketting van verpakking en papier - van bosbou tot die vervaardiging van pulp en papier (verpakkingspapier en onbedekte fyn papier), tot die omskakeling van verpakkingspapier in sinkverpakking, industriële sakke, extrusiebedekkings en vrylating voering. Dit het noterings op die Londense en Johannesburgse Effektebeurse en is gelys in die FTSE 100-indeks.


Esther Mahlangu

Esther Nikwambi Mahlangu (gebore op 11 November 1935) is 'n Suid-Afrikaanse kunstenaar uit die Ndebele-volk. Sy is bekend vir haar gewaagde grootskaalse kontemporêre skilderye wat na haar Ndebele-erfenis verwys. Esther Mahlangu is op 9 April 2018 met 'n eredoktorsgraad (Philosophiae Doctor honoris causa) deur die Universiteit van Johannesburg vereer.


Crystal Donna Roberts

Crystal Donna Roberts (gebore 13 Oktober 1984 in Bloemfontein) tans woonagtig in Kaapstad, is 'n Suid-Afrikaanse aktrise en televisieaanbieder wat veral bekend is vir haar hoofrol wat sy in Krotoa (2017) vertolk het en waarvoor sy ook die SAFTA-toekenning vir beste aktrise in 2018 gewen het.

Vir televisiekykers is sy ook bekend vir die rol van die dwelmverslaafde, Janine, in die SABC2-sepie, 7de Laan en vir die aanbieding van die program Pasella.

In 2009 het sy 'n rol in die SABC2-sepie, 7de Laan, gekry en het ook die rol van Bijou in die SABC1-dramareeks, Montana, vertolk. In 2010 het sy die rol van Charmaine Willemse in die kykNET-dramareeks, Vallei van Sluiers, gekry.

Ander televisiereekse waarin sy gespeel het, sluit in Getroud Met Rugby (Seisoen 3 en 4), Die Boland Moorde, asook 'n rol in die misdraadreeks, Die Byl.

Roberts was ook in films soos Die Ongelooflike Avonture van Hanna Hoekom (2010), Skeem, (2011), Chronicle (2012), The Endless River (2015), Tussen as en hoop (2016) en Krotoa (2017).

In 2018 het sy die rol van Liesl in die komediereeks op kykNET, Mense Mense, vertolk.


Kaleidoskoop

Kaleidoskoop is 'n Suid-Afrikaanse musiekgroep uit Paarl.

Die groep bestaan uit Jouba Jordaan en Anique Jordaan.


Aardroos-suikerbos (Protea pudens)

Die aardroos-suikerbos (Protea pudens) is 'n blomdraende struik wat aan die bekende Protea genus behoort. Die plant is endemies aan Suid-Afrika en kom op die Elim-vlakte by Agulhas voor waar dit deel van die fynbos-bioom is. Die plant is plat en word 1 m in deursnee en blom van Mei tot September met die hoogtepunt van Julie tot Augustus.

Die plant vrek nadat die veld gebrand het, maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in swaar, sanderige kleigrond op hoogtes van 30 - 40 m bo seevlak.

In Engels staan dit as die Bashful Sugarbush bekend.


Aardroos-suikerbos (Protea acaulos)

Die Aardroos-suikerbos (Protea acaulos) is 'n blomdraende struik wat aan die bekende Protea genus behoort. Die plant is endemies aan Suid-Afrika en kom op die Kaapse Skiereiland en vlakte voor, asook vanaf die Sederberg tot by die Riviersonderendberge en die Elim-vlakte by Agulhas waar dit deel van die fynbos-bioom is. Die plant is plat en word 1 m in deursnee en blom van Junie tot November.

Die plant spruit weer uit na 'n brand. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van rotte, muise en voëls. Die plant groei in sanderige grond op hoogtes van 0-1500 m.

In Engels staan dit as die Common Ground Sugarbush bekend.


Pantonstoel

Die Pantonstoel (Deens ː Pantonstolen) is 'n S-vormige plastiekstoel wat in die 1960's deur die Deense ontwerper Verner Panton geskep is. Dit is die wêreld se eerste gevormde plastiekstoel en word beskou as een van die meesterwerke van Deense ontwerp. Die stoel is in die Deense Kultuurkanon van 2006 ingesluit.